hotchpotch/miracl-hf-unified huggingface dataset:
มรดกภูมิปัญญาทางวัฒนธรรม
มรดกภูมิปัญญาทางวัฒนธรรม หรือ มรดกทางวัฒนธรรมที่จับต้องไม่ได้ (, ย่อ: ICH) ได้รับการสนับสนุนจากยูเนสโก โดยมุ่งเน้นไปยังวัฒนธรรมส่วนที่จับต้องไม่ได้เป็นหลัก คู่กับมรดกโลก ใน พ.ศ. 2544 ยูเนสโกออกสำรวจเพื่อพยายามตกลงนิยาม และอนุสัญญาว่าด้วยการสงวนรักษามรดกทางวัฒนธรรมที่จับต้องไม่ได้ (Convention for the Safeguarding of the Intangible Cultural Heritage) ร่างขึ้นใน พ.ศ. 2546 เพื่อการคุ้มครองและสนับสนุนวัฒนธรรมที่จับต้องไม่ได้
ปัจจุบัน (ธันวาคม 2561) ยูเนสโกขึ้นทะเบียนมรดกทางวัฒนธรรมที่จับต้องไม่ได้แล้วทั้งสิ้น 508 รายการ ใน 122 ประเทศทั่วโลก
ตามอนุสัญญาว่าด้วยการสงวนรักษามรดกวัฒนธรรมที่จับต้องไม่ได้ พ.ศ. 2546 คำว่า "มรดกทางวัฒนธรรมที่จับต้องไม่ได้" นิยามดังนี้
มรดกทางวัฒนธรรมที่จับต้องไม่ได้แตกต่างจากประวัติศาสตร์มุขปาฐะเล็กน้อย (ประวัติศาสตร์มุขปาฐะเป็นการบันทึก สงวนไว้ และตีความซึ่งข้อมูลทางประวัติศาสตร์โดยอยู่บนประสบการณ์ส่วนบุคคลและความคิดเห็นของผู้เล่า) มรดกทางวัฒนธรรมที่จับต้องไม่ได้มุ่งไปที่การสงวนรักษามรดกทางวัฒนธรรม 'ไว้กับ' ผู้คนหรือชุมชนโดยปกป้องกระบวนการที่ทำให้ประเพณีและความรู้ที่สืบทอดกันมาสามารถส่งทอดต่อไปได้ ในขณะที่ประวัติศาสตร์มุขปาฐะมุ่งไปที่การเก็บและรักษาข้อมูลทางประวัติศาสตร์จากปัจเจกชนหรือกลุ่มบุคคล
ก่อนที่จะมีอนุสัญญาของยูเนสโก ได้มีความพยายามของประเทศต่างๆ ในการสงวนรักษามรดกทางวัฒนธรรมให้คงอยู่ต่อไป ญี่ปุ่นเป็นประเทศแรกในโลกที่ออกกฎหมายในการคุ้มครองสมบัติทางวัฒนธรรมเมื่อ พ.ศ. 2493 ซึ่งคุ้มครองมรดกทางวัฒนธรรมทั้งประเภทที่จับต้องได้และจับต้องไม่ได้ ประเทศอื่นๆ อาทิ เกาหลีใต้ ฟิลิปปินส์ สหรัฐอเมริกา ไทย ฝรั่งเศส โรมาเนีย สาธารณรัฐเช็ก และโปแลนด์ต่างก็มีโครงการคล้ายกันในเวลาต่อมา
อนุสัญญาที่ยูเนสโกประกาศเมื่อปี พ.ศ. 2546 (มีผลเมื่อวันที่ 20 เมษายน พ.ศ. 2549) กำหนดให้ประเทศภาคีจัดทำรายชื่อมรดกทางวัฒนธรรมที่จับต้องไม่ได้ และดำเนินการเพื่อให้มรดกทางวัฒนธรรมที่จับต้องไม่ได้ สามารถดำรงสืบทอดอยู่ต่อไปได้ นอกจากนี้ยังเปิดช่องให้ระดมเงินบริจาคระหว่างประเทศสมาชิกยูเนสโกมาใช้เพื่อการทำนุบำรุงมรดกที่ขึ้นทะเบียนแล้วอีกด้วย ยูเนสโกยังมีโครงการอื่นเกี่ยวกับวัฒนธรรมที่จับต้องไม่ได้ เช่น โครงการขึ้นทะเบียน "Proclamation of Masterpieces of the Oral and Intangible Heritage of Humanity" ซึ่งเริ่มต้นด้วย 19 รายการเมื่อปี พ.ศ. 2544 เพิ่มเติมเป็น 28 รายการเมื่อปี พ.ศ. 2546 และเป็น 43 รายการในปี พ.ศ. 2548 เหล่านี้ดูเหมือนว่าจะเป็นการแก้ไขความไม่สมดุลในโครงการขึ้นทะเบียนแหล่งมรดกโลก (World Heritage Sites) ที่ซีกโลกใต้เองมักจะเสียเปรียบเพราะมีอนุสาวรีย์หรือสิ่งก่อสร้างที่สำคัญจำนวนไม่มากเท่าซีกโลกเหนือ และท้ายที่สุดโครงการนี้ได้รับการทดแทนโดยการจัด "มรดกภูมิปัญญาทางวัฒนธรรม" หรือ "มรดกทางวัฒนธรรมที่จับต้องไม่ได้" โดยองค์การยูเนสโก (UNESCO Intangible Cultural Heritage Lists) ในปี พ.ศ. 2551
การขึ้นทะเบียนตามอนุสัญญามรดกทางวัฒนธรรมที่จับต้องไม่ได้ มี 3 รายการ ได้แก่
เนื้อเยื่อใต้หนัง
เนื้อเยื่อใต้หนัง (, มาจาก "ใต้ผิวหนัง") หรือเรียกเนื้อใต้หนัง (), ชั้นใต้หนัง ( มาจากภาษากรีก แปลว่า "ใต้ผิวหนัง") หรือแผ่นพังผืดตื้น () เป็นชั้นล่างสุดของระบบผิวหนังในสัตว์มีกระดูกสันหลัง ประเภทของเซลล์ที่พบในชั้นใต้หนัง คือ เซลล์สร้างเส้นใย (fibroblast) เซลล์ไขมัน และแมโครฟาจ ชั้นใต้หนังพัฒนามาจากเมโซเดิร์ม แต่ไม่ได้พัฒนามาจากบริเวณเดอร์มาโตม (dermatome) ของเมโซเดิร์มเหมือนกับหนังแท้ ในสัตว์ขาปล้อง ชั้นใต้หนังเป็นเซลล์ชั้นหนังกำพร้าที่หลั่งผิวนอกเคลือบไคติน คำนี้ยังหมายถึง ชั้นเซลล์ที่อยู่ใต้ epidermis ของพืช
ชั้นใต้หนังมีหน้าที่เก็บสะสมไขมันเป็นหลัก ประกอบด้วยเนื้อเยื่อเกี่ยวพันชนิดโปร่งบางและกลีบย่อยไขมัน พบหลอดเลือดและเส้นประสาทขนาดใหญ่กว่าที่พบในหนังแท้
นนท์ อัลภาชน์ ณ ป้อมเพชร
นนท์ อัลภาชน์ เป็นทั้งนักกีฬา, นายแบบ และนักวิทยาศาสตร์การกีฬาชาวไทย ผู้มีผลงานด้านการถ่ายแบบเป็นจำนวนมาก และเป็นบุตรชายของสุภรัตน์ อัลภาชน์ ผู้ฝึกสอนรักบี้ทีมชาติไทย
นนท์ อัลภาชน์ เป็นบุตรชายของสุภรัตน์ อัลภาชน์ ซึ่งเป็นอดีตนักกีฬารักบี้และผู้ฝึกสอนรักบี้ทีมชาติไทย กับ ดร.สิริพร ณ ป้อมเพชร นนท์เกิดที่รัฐแคลิฟอร์เนีย สหรัฐอเมริกา เมื่อครั้งที่นนท์เป็นนักศึกษาระดับไฮสกูล เขาได้เป็นนักกีฬาเทนนิสทีมตัวแทนรัฐออริกอน นอกจากนี้ นนท์ยังได้เป็นนักฟุตบอลชุดใหญ่ของโรงเรียนตั้งแต่อายุ 15 ปี และเป็นนักฟุตบอลมหาวิทยาลัยที่เข้าร่วมแข่งขันหลายแห่ง โดยเมื่อครั้งที่เขาเป็นนักฟุตบอล เขาได้เล่นในตำแหน่งกองกลางและกองหน้า ก่อนที่จะสำเร็จการศึกษาด้านวิทยาศาสตร์การกีฬา จากมหาวิทยาลัยออริกอนสเตต สหรัฐอเมริกา ด้วยผลการเรียนระดับเกียรตินิยม และสำเร็จการศึกษาระดับปริญญาโทจากมหาวิทยาลัยอีดิธโคแวน ที่เมืองเพิร์ท ประเทศออสเตรเลีย นนท์เป็นนักวิทยาศาสตร์การกีฬาชาวไทยสัญชาติอเมริกันที่มีใบประกาศนียบัตรการฝึกสอนจากสมาคมยกน้ำหนักออสเตรเลีย
นนท์ อัลภาชน์ มีผลงานถ่ายแบบในนิตยสารที่มีชื่อเสียงของประเทศไทยหลายเล่ม และเขาเคยติดอันดับชายในฝันของนิตยสาร"คลีโอ" ใน พ.ศ. 2555 แต่ถูกตัดสิทธิ์ เนื่องด้วยติดภารกิจศึกษาต่อที่สหรัฐอเมริกา อย่างไรก็ตาม เขาได้มีผลงานถ่ายแบบให้แก่นิตยสาร "Men Health" รวมถึงมีผลงานถ่ายแบบลงนิตยสาร "VOLUME" คู่กับ ปลื้มจิตร์ ถินขาว
นนท์ยังเป็นพรีเซนเตอร์ให้แก่บัตเลอร์แอนด์วิลสัน ลอนดอน และเป็นพิธีกรรายการ "กินเปลี่ยนชีวิต #ฟิตข้ามโรค" ทางช่อง TRUE4U รวมถึงเป็นแบรนด์แอมบาสเดอร์ให้แก่ เวอร์จินแอกทีฟไทยแลนด์ 2015 และเป็นบล็อกเกอร์เขียนคอลัมน์ด้านการออกกำลังกายให้หนังสือพิมพ์ และนิตยสารชั้นนำ ตลอดจนเป็นที่ปรึกษาด้านโภชนาการให้กับอาหารเพื่อสุขภาพ
ในปี พ.ศ. 2560 นนท์ได้เข้าร่วมการประกวดในรายการ เดอะเฟซเมนไทยแลนด์ ซีซัน 1 โดยนนท์ หรือ มิกกี้ ได้ถูกผ่านการคัดเลือกเข้ารอบ 18 คนสุดท้าย และ ได้อยู่ทีมหมู พลพัฒน์ อัศวะประภา การแข่งขันของมิกกี้ได้สิ้นสุดลงเมื่อมิกกี้ไม่ได้ถูกเลือกให้เข้ารอบ 5 คนสุดท้ายในตอนที่ 9
ครั้งหนึ่งได้มีการเผยแพร่ภาพถ่ายของนนท์ อัลภาชน์กับปลื้มจิตร์ ถินขาวผ่านทางอินสตาแกรม ส่งผลให้ผู้ติดตามสงสัยในความสัมพันธ์ของทั้งสอง ซึ่งนนท์ได้เปิดเผยว่าเป็นคนสนิทกันแบบพี่น้องในวงการกีฬาเท่านั้น รวมถึงฝ่ายปลื้มจิตร์เองก็เปิดเผยว่าสนิทกันในแบบพี่น้องเช่นเดียวกัน
ในปลายปี พ.ศ. 2560 นนท์ อัลภาชน์ได้คบหากับเจนี่ เทียนโพธิ์สุวรรณ์ และในวันที่ 2 กรกฎาคม พ.ศ. 2561 ได้มีการเผยแพร่ภาพถ่ายของนนท์ที่คุกเข่าขอเจนี่แต่งงานริมทะเลในมาลิบู รัฐแคลิฟอร์เนีย สหรัฐผ่านทางอินสตาแกรม ทั้งสองสมรสกันเมื่อวันที่ 19 ตุลาคม พ.ศ. 2561
ทั้งนี้ นนท์ อัลภาชน์ มีศักดิ์เป็นหลานทางฝ่ายภรรยาของอภิสิทธิ์ เวชชาชีวะ และมีทีมฟุตบอลในดวงใจคือแมนเชสเตอร์ยูไนเต็ด
นนท์ ได้รับรางวัล Sportman คนต้นแบบ 2014 และรางวัลทูตพระพุทธศาสนา 2557
อัล-คาลิด
อัล-คาลิด () และเอ็มบีที 2000 คือ รถถังหลักที่พัฒนาร่วมกันระหว่างจีนและปากีสถาน โดยปากีสถานจะผลิตใช้ในประเทศตัวเอง ส่วนจีนจะไม่มีการประจำการในประเทศตัวเองแต่จะเน้นการผลิตเพื่อส่งออกภายใต้ชื่อเอ็มบีที 2000
คลิก-บี
คลิก-บี () กลุ่มศิลปินบอยแบนด์ ชาวเกาหลีใต้ เพลงป๊อบ และ ฮิปฮอป กลุ่มนี้ก่อตั้งขึ้นในสิงหาคม ค.ศ. 1999 ภายใต้บริษัท DSP Media เช่นเดียวกับ Fin.K.L และอดีต Sechs Kies เริ่มออกเป็นวงดนตรีที่ไม่ซ้ำกัน
วงแตกในปี 2002 กับ 4 สมาชิกที่เหลือ พวกเขาเข้าร่วม K-pop คู่ J-Walk (ประกอบด้วยสองหน้าที่ Sechskies สมาชิก จางซูวอน และ คิมแจ ดุก กับ JNC จากนั้นเป็นสมาชิกคิมแทฮยองออกจากกลุ่มหลังจากอัลบั้มที่ 4 ของพวกเขาที่จะไล่ตามความสนใจส่วนตัว
ในปี 2006 Click-B (ที่มีจาก 3 สมาชิกที่เหลือ โอ จง-ฮยอค, วู ยอน-ซอค, คิม ซาง-ฮยอก ออกอัลบั้ม ของพวกเขา 5
ในปี 2011 Click-B (มีทั้งหมดเจ็ดคน) ด้วยกันสำหรับการคัมแบ็กสั้น ๆ กับซิงเกิ้ลใหม่สอง "To Be Continued" ในเดือนเมษายนและ "빈 자리 (Empty Seats)" ในเดือนพฤศจิกายน
รุสลัน โปรวอดนิคอฟ
รุสลัน โปรวอดนิค็อฟ (; ) นักมวยสากลอาชีพชาวรัสเซีย เป็นอดีตแชมป์โลกในรุ่นไลต์เวลเตอร์เวต (140 ปอนด์) ขององค์กรมวยโลก (WBO)
โปรวอดนิค็อฟ มีเชื้อสายชาวแมนชิ เกิดเมื่อวันที่ 20 มกราคม ค.ศ. 1984 ที่หมู่บ้านเบอร์โยโซโว หมู่บ้านเล็ก ๆ ใกล้ไซบีเรีย 
โปรวอดนิค็อฟเคยผ่านการชกมวยสากลสมัครเล่นมาอย่างโชกโชนหลายครั้ง ก่อนจะหันมาชกมวยสากลอาชีพเมื่อปี ค.ศ. 2006 ที่รัสเซีย
โปรวอดนิค็อฟ เคยเป็นคู่ซ้อมของแมนนี่ ปาเกียว แชมป์โลกระดับซูเปอร์สตาร์ 8 รุ่นชาวฟิลิปปินส์ รวมถึงเคยได้รับการฝึกจากเฟร็ดดี้ โรช เทรนเนอร์ของปาเกียวด้วย โปรวอดนิค็อฟสามารถแจ้งเกิดมีชื่อเสียงระดับโลกได้ เมื่อเป็นผู้ท้าชิงแชมป์โลกในรุ่นเวลเตอร์เวต (140 ปอนด์) ของ WBO ของ ทิโมธี แบรดลีย์ แชมป์โลกผิวสีชาวอเมริกัน ที่เคยเอาชนะคะแนนปาเกีัยวมาได้ ในไฟต์นี้โปรวอดนิค็อฟสามารถชกให้แบรดลีย์ลงไปกองกับพื้นเวทีได้ในยกแรก แต่ทว่ากรรมการกลับไม่มีการนับ และในยกที่ 2 ก็ไล่ถลุงแบรดลีย์จนย่ำแย่ แต่ทว่าในช่วงกลาง ๆ ยก แบรดลีย์หันมาใช้จังหวะการชกวงนอก ก่อนที่ยกสุดท้ายโปรวอดนิค็อฟจะชกให้แบรดลีย์ลงไปให้กรรมการนับ 8 แต่สามารถลุกขึ้นมาประคองเอาตัวรอดไปได้ ซึ่งผลตัดสินแบรดลีย์ชนะคะแนนไปแบบเอกฉันท์ 114-113, 114-113, 115-112 เมื่อวันที่ 16 มีนาคม ค.ศ. 2013
ต่อมาในวันที่ 19 ตุลาคม ปีเดียวกัน โปรวอดนิค็อฟจะลดรุ่นลงมาชกในรุ่นไลต์เวลเตอร์เวต และได้โอกาสชิงแชมป์โลกครั้งที่ 2 กับ ไมค์ อัลวาราโด แชมป์โลกชาวอเมริกัน ทั้งคู่แลกหมัดกันอย่างดุเดือดตลอด ก่อนที่ยกที่ 8 โปรวอดนิค็อฟสามารถชกให้อัลวาราโดลงไปให้กรรมการนับ 8 ถึง 2 ครั้ง และในปลายยกที่ 10 ก็ชกให้อัลวาราโดลงไปนับ 8 อีกครั้ง ก่อนที่ช่วงปลายยกจะไล่ชกอัลวาราโดอีก จนตาข้างขวาบวมปูดแทบปิดสนิท แต่โปรวอดนิค็อฟเองก็มีแผลปริที่เปลือกตาขวาเช่นกัน ระหว่างพักยกนี้ กรรมการได้เข้าไปดูอาการของอัลวาราโดที่มุม และตัดสินใจให้เป็นฝ่ายแพ้ไปในที่สุด ต่อมาในวันที่ 14 มิถุนายน ค.ศ. 2014 โปรวอดนิค็อฟ ก็เป็นฝ่ายแพ้คะแนน 12 ยก เสียตำแหน่งแชมป์โลกให้กับ คริส อัลกีริ นักมวยชาวอเมริกันที่ไม่เคยแพ้หรือเสมอแก่ใคร ในการชกที่บรูคลิน นิวยอร์ก
รุสลัน โปรวอดนิค็อฟ จัดเป็นนักมวยที่มีน้ำหนักหมัดหนัก มีสไตล์การชกแบบเดินหน้าลุยเข้าชก โดยไม่มีการเต้นฟุตเวิร์ก
รายชื่อผู้นำประเทศ พ.ศ. 2556
นี่คือรายชื่อของผู้นำประเทศของประเทศต่างๆ ในปี พ.ศ. 2556 (ค.ศ. 2013)
ศาสนาแบบอินเดีย
ศาสนาแบบอินเดีย () คือศาสนาที่มีต้นกำเนิดในอนุทวีปอินเดีย ได้แก่ ศาสนาฮินดู ศาสนาเชน ศาสนาพุทธ และศาสนาซิกข์ ศาสนาเหล่านี้ถือว่าเป็นศาสนาตะวันออก แม้ศาสนาแบบอินเดียจะเกี่ยวพันกับประวัติศาสตร์อินเดีย แต่ก็ไม่ได้มีอยู่เฉพาะในอนุทวีปอินเดียเท่านั้น ยังได้แพร่หลายไปยังภูมิภาคอื่น ๆ ด้วย
ชาวฮารัปปาในอารยธรรมลุ่มแม่น้ำสินธุราว 3300-1300 ปีก่อนคริสต์ศักราชมีวัฒนธรรมแบบเมืองมาตั้งแต่ก่อนการเข้ามาของศาสนาพระเวท ชาวทราวิฑและตระกูลภาษาดราวิเดียนในอินเดียใต้ก็มีมาก่อนศาสนาพระเวทเช่นกัน
ประวัติศาสตร์นับจุดเริ่มต้นของศาสนาแบบอินเดียที่ศาสนาพราหมณ์ของชาวอินโด-อารยัน ซึ่งต่อมาได้รวบรวมคำสอนเป็นคัมภีร์พระเวท และเรียกยุคที่มีการเรียบเรียงคัมภีร์พระเวทว่ายุคพระเวท ซึ่งตรงกับช่วง 1750-550 ปีก่อนคริสต์ศักราช จากนั้นจึงเป็นยุคปฏิรูป ซึ่งได้พัฒนาศาสนาพราหมณ์มาเป็นศาสนาฮินดูในปัจจุบัน มีขบวนการสมณะเป็นขบวนการศาสนาที่เกิดขึ้นแยกจากสายพระเวทและดำรงอยู่คู่ขนานกันมา ศาสนาพุทธ ศาสนาเชน สำนักโยคะ ความเชื่อเรื่องสังสารวัฏ และโมกษะ ก็มีที่มาจากขบวนสมณะนี้ด้วย
ยุคปุราณะซึ่งตรงกับช่วง 200 ปีก่อนคริสต์ศักราชถึง ค.ศ. 500 และต้นยุคกลางซึ่งตรงกับ ค.ศ. 500-1,100 เป็นช่วงที่เกิดสำนักใหม่ ๆ ขึ้นในศาสนาฮินดู เช่น ขบวนการภักติ ลัทธิไศวะ ลัทธิศักติ ลัทธิไวษณพ จากนั้นจึงเข้าสู่ยุคอิสลามราว ค.ศ. 1,100-1,500 และคุรุนานักเทพตั้งศาสนาซิกข์ขึ้นในคริสต์ศตวรรษที่ 15 และแพร่หลายมากในภูมิภาคปัญจาบ
เมื่อถึงยุคที่จักรวรรดิอังกฤษเข้าปกครองอินเดีย กระแสการตีความศาสนาฮินดูใหม่เป็นตัวช่วยหนึ่งที่ทำให้เกิดกลุ่มเคลื่อนไหวเพื่อปลดปล่อยอินเดีย
ตามแนวทางของ Tilak เราอาจศึกษาตีความศาสนาแบบอินเดียในส่วนของความเหมือนและความแตกต่าง ผู้ศึกษาจากตะวันตกมักเน้นไปที่ความแตกต่าง ในขณะที่นักวิชาการอินเดียเองมุ่งเน้นศึกษาส่วนที่เหมือนกัน
ศาสนาฮินดู ศาสนาพุทธ ศาสนาเชน และศาสนาซิกข์ มีหลักการพื้นฐานบางอย่างร่วมกัน ซึ่งอาจตีความต่างออกไปโดนศาสนิกชนแต่ละกลุ่มและแต่ละปัจเจกบุคคล ก่อนคริสต์ศตวรรษที่ 19 ศาสนิกชนเหล่านี้มิได้ติดป้ายตนเองให้แตกต่างจากผู้อื่น หากแต่เห็นว่าตนเป็นส่วนหนึ่งของครอบครัวทางวัฒนธรรมที่แตกสาขาออกมาแต่ร่วมรากเดียวกัน
ศาสนาแบบอินเดียแต่ละศาสนามีความแตกต่างกัน และภายในแต่ละศาสนาก็มีความแตกต่างกันระหว่างนิกาย เช่น ธรรม ในศาสนาฮินดูหมายถึง "หน้าที่" ในศาสนาเชน หมายถึง "การทำความดี" ส่วนศาสนาพุทธเรียกว่า พระธรรม หมายถึง "คำสอนของพระพุทธเจ้า"
ร็อสท็อค
ร็อสท็อค (, ) เป็นเมืองใหญ่สุดในรัฐเมคเลนบวร์ค-ฟอร์พ็อมเมิร์น ทางตอนเหนือของประเทศเยอรมนี
เบรเมอร์ฮาเฟิน
เบรเมอร์ฮาเฟิน (, ) เป็นเมืองท่าเรือของรัฐเบรเมิน ประเทศเยอรมนี
เมืองแฝดของเบรเมอร์ฮาเฟิน ได้แก่
ทาริกา ธิดาทิตย์
ทาริกา ธิดาทิตย์ เกิดเมื่อวันที่ 27 สิงหาคม พ.ศ. 2495 ที่จังหวัดเชียงใหม่ มีพี่น้อง 5 คนและเธอเป็นคนที่ 3 จบการศึกษาระดับประถมที่โรงเรียนสัตย์สงวนวิทยา มัธยมศึกษาตอนปลายที่โรงเรียนเบญจมราชาลัย และประกาศนียบัตรวิชาชีพด้านธุรกิจโรงแรม ระยะแรกได้ฝึกฝนการร้องเพลงจากการแนะนำของคุณเพ็ญแข กัลย์จารึก แล้วมาเป็นนักร้องที่มูแลงรูจไนต์คลับ ต่อมาได้มีโอกาสเดินแฟชั่นให้สถานเสริมสวยต่างๆ จากนั้นคุณพิมพรรณ บูรณะพิมพ์ ได้ชักนำเธอให้มาเป็นนางเอกภาพยนตร์โทรทัศน์ของรัชฟิล์มของคุณพยุง พึ่งศิลป์ เรื่อง "สามสาววัยสวาท" และ "หุ่นไล่กา" ทางช่อง 5
ในปี พ.ศ. 2516 สุมาลี ทองหล่อ อดีตนักร้องหญิงได้แนะนำทาริกาได้เข้าสู่วงการจอเงินด้วยการแสดงภาพยนตร์เรื่องแรกในบทนางรองเรื่อง "ธนูสวาท" สร้างโดย ไชยา สุริยัน แต่ภายหลังเธอได้ผันตัวรับบทเป็นนางร้าย ผลงานทางภาพยนตร์ที่สร้างชื่อเสียง ได้แก่ "พยานบาป", "โบตั๋น", "มีนัดกับหัวใจ", "บ้านทรายทอง," "พจมาน สว่างวงศ์" เธอได้รับรางวัลระดับนานาชาติจากภาพยนตร์เรื่อง "เหนือกว่ารัก" ต่อมาได้หันเอาดีด้านละครโทรทัศน์ จนได้เป็นผู้จัดละครเจ้าของบริษัท มาสเตอร์ วัน วีดีโอ โปรดักชั่น จำกัด ให้กับช่อง 3 ถึงปัจจุบัน โดยละครที่เธอสร้างส่วนใหญ่ออกมาในรูปแบบสร้างสรรค์สังคมหรือตลกเบาสมอง ทั้งยังได้รับฉายาว่า "ผู้จัดใจบุญ" เนื่องจากชอบทำบุญช่วยเหลือสังคมมาโดยตลอด
ชีวิตส่วนตัวสมรสแล้วกับ...และมีบุตร คือ เอิน นิธิภัทร์ เอื้อวัฒนสกุล ผู้จัดละครทางช่อง 3 ซึ่งมารับช่วงต่อจากคุณแม่ตั้งแต่ละครเรื่อง "แม่ยายคงกระพัน" ปี พ.ศ. 2555 ปัจจุบัน บุตรชาย แต่งงานกับนักแสดงสาว จ๊ะ จิตตาภา แจ่มปฐม
สโมสรฟุตบอลยูไนเต็ดออฟแมนเชสเตอร์
สโมสรฟุตบอลยูไนเต็ดออฟแมนเชสเตอร์ () เป็นสโมสรฟุตบอลกึ่งอาชีพของอังกฤษ ตั้งอยู่ที่เขตมอสตัน เมืองแมนเชสเตอร์ มณฑลเกรเทอร์แมนเชสเตอร์ ก่อตั้งขึ้นเมื่อปี 2005 โดยผู้สนับสนุนของแมนเชสเตอร์ยูไนเต็ด ที่ไม่พอใจการเข้ามาซื้อกิจการของมัลคอล์ม เกลเซอร์ นักธุรกิจชาวอเมริกัน ปัจจุบันลงแข่งขันในระดับเนชันนัลลีก นอร์ท
โดยช่วงแรกสโมสรยังไม่มีสนามเหย้าเป็นของตนเองจึงได้เช่าสนามกิกเลน ที่ตั้งอยู่เมืองบิวรี มณฑลเกรเทอร์แมนเชสเตอร์ เป็นสนามเหย้าร่วมกับสโมสรฟุตบอลบิวรีจนถึงปี 2014 ต่อมาในฤดูกาล 2014–15 ได้เปลี่ยนมาเช่าสนามโบเวอร์โฟลด์ และสนามเทมไซด์สเตเดียม ของสตาลีบริดจ์เซลติก และเคอร์ซันแอชตัน ตามลำดับ จนกระทั่งสโมสรได้มีสนามเหย้าเป็นของตนเองในเดือนพฤษภาคม ค.ศ.2015 คือสนามบรอดเฮิร์สพาร์ก ซึ่งเปิดใช้งานเป็นครั้งแรกในฤดูกาล 2015–16
ทางแยกต่างระดับหินกอง
ทางแยกต่างระดับหินกอง () เป็นชุมทางต่างระดับแห่งหนึ่งในจังหวัดสระบุรี เป็นจุดตัดระหว่างถนนพหลโยธิน ถนนสุวรรณศร และทางหลวงแผ่นดินหมายเลข 329 ตั้งอยู่ในตำบลห้วยขมิ้น อำเภอหนองแค จังหวัดสระบุรี
ไบรอัน แมคแคลร์
ไบรอันเกิดเมื่อวันที่ 8 ธันวาคม ค.ศ. 1963 ที่ เบลล์ชิลล์ ประเทศสกอตแลนด์
เขาเริ่มต้นอาชีพกับแอสตัน วิลล่าในฤดูกาล 1980-81 ขณะอายุเพียง 17 ปีแต่ไม่ได้ลงเล่นสักนัดเดียว
จึงตัดสินไปร่วมทีมมาเธอร์เวลล์ในปี 1981 เล่นได้ 2 ปีก็
ย้ายไปร่วมทีมกลาสโกว์ เซลติกในปี 1983
เล่นได้ 4 ปีจึงได้ย้ายมาร่วมทีมแมนเชสเตอร์ ยูไนเต็ดในปี 
1987 โดยมาพร้อมกับวิฟ แอนเดอร์สันที่มาจากนอตติง
แฮม ฟอเรสต์
หลังจากเล่นนานถึง 11 ปีเขาจึงตัดสินใจย้ายออกจากถิ่น  โอลด์ แทรฟฟอร์ด  กลับไปอยู่กับมาเธอร์เวลล์ในปี ค.ศ. 1998 และแขวนสตั๊ดที่นั่นในฤดูกาลเดียวกัน
หลังจากแขวนสตั๊ดเขาได้ไปเป็นผู้ช่วยผู้จัดการทีมแบล็ค
เบิร์น โรเวอร์สในฤดูกาล 1998-99 และหลังจากนั้นก็ได้มา
เป็นผ.อ.ศูนย์ฝึกเยาวชนของทีมปีศาจแดงจนถึงปี ค.ศ. 2015
สนามบินเกาะไม้ซี้
สนามบินเกาะไม้ซี้ ได้รับการพัฒนาในปี พ.ศ. 2551
TFT Airlines From Suvarnabhumi airport (BKK)
วันที่ 10 ธันวาคม พ.ศ. 2555 เกิดอุบัติเหตุกับเครื่องบิน HS-SKR เครื่องลื่นไถลออกนอกรันเวย์ จนใบพัดได้รับความเสียหาย
อัสมา กฮาร
อัสมา กฮาร์ ชื่อเล่น มาร์ เป็นศิลปินชาวไทย และเป็นหนึ่งในศิลปิน วงที-สเกิ๊ต ภายใต้สังกัดคีตา เอ็นเทอร์เทนเม้นท์ เจ้าของเพลงดังอย่าง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า และเพลง ทักคนผิด เป็นต้น
อัสมา กฮาร ชื่อเล่น มาร์ เกิดเมื่อวันที่ 24 ธันวาคม พ.ศ. 2519 เป็นชาวไทยมุสลิม เป็นนักแสดง นักร้อง ชาวไทย เริ่มมีผลงานละครโทรทัศน์ตั้งแต่ปี 2534 จากนั้นก็ได้เข้ามาเป็นนักร้องนำในวงที-สเกิ๊ต สังกัดคีตา เอ็นเทอร์เทนเม้นท์
เริ่มเข้าสู่วงการด้วยการ เข้าไปแคสของบริษัทไฟว์สตาร์โปรดักชั่น แล้วระหว่างที่เรากำลังรอแคส บนเวทีตอนนั้นเราคิดในใจ จะรอดไหม ไม่ค่อยมั่นใจ เพราะคนเยอะมาก แต่เหมือนโชดเข้าข้างเมื่อ พี่ “มด” นพพร วาทิน เจอเราเข้า ทีนี้พี่มดกับพี่ “ถา”สถาพร นาควิลัย ก็เลยเรียกเราเข้ามาคุย ซึ่งมาคิดว่าพี่ ๆ เขาคงถูกชะตาเรา หลังจากนั้นก็ไม่ต้องไปแคสบนเวที เรามีผลงานภาพยนตร์เรื่อง “เร็วกว่าไฟ ใจเกินฝัน” แล้วมีผลงานละครที่ตอนนั้นฮิตมากๆก็คือเรื่อง “4 + 1ถึงจะเทห์” ซึ่งเราก็ได้เริ่มต้นจากตรงนั้น แล้วยังได้เล่นละครอีกหลายเรื่อง
มาร์ จบการศึกษาระดับมัธยมศึกษา Seventh Day Adventist High School และสำเร็จการศึกษาระดับปริญญาตรี มหาวิทยาลัยนานาชาติแสตมฟอร์ด
เริ่มมีผลงานเพลงตั้งแต่ปี 2538 โดยวงที-สเกิ๊ตนั้น ประกอบสมาชิก 3 คนด้วยกัน คือ อัสมา กฮาร (มาร์) ดวงพร สนธิขันธ์ (จอย) และ ธิติยา นพพงษากิจ (กิ๊ฟท์) มีผลงาน 2 อัลบั้มเต็ม และ 1 อัลบั้มพิเศษก่อนที่ทางค่ายคีตา เรคคอร์ดส จะปิดตัวลงไปเมื่อปี 2539 ผลงานเด่นคือเพลง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า และเพลง ทักคนผิด เป็นต้น ผลงานอัลบั้มชุดแรกชื่อว่า "T-Skirt" ออกวางจำหน่ายกลางปี 2538 โดยรายชื่อเพลงมีดังนี้ 1.ไม่เท่าไหร่ 2.เจ็บแทนได้ไหม 3.เรื่องมันเศร้า 4.อย่าเล่นอย่างนี้ 5.ทักคนผิด 6.ฟ้องท่านเปา 7.วันที่ไม่เหงา 8.ทำให้เสร็จ 9.ซึ้ง ๆ หน่อย 10. เพื่อนกัน
อัลบั้มชุดที่ 2 ชุด "ทีมสตรี" เป็นอัลบั้มชุดสุดท้าย ออกวางจำหน่ายเมื่อปี 2539 หลังจากนั้นทางค่ายได้ปิดตัวลงอย่าถาวร อัลบ้มชุดนี้จึงมีแรงโปรโมทน้อยกว่าอัลบั้มชุดแรก ส่วนรายชื่อเพลงในอัลบั้มมีดังนี้ 1.รักษาได้ (แต่ไม่หายขาด) 2.ปวดร้าว 3.ถามเพื่อนก่อน 4.คนหนึ่งคน 5.ติดมา 6.เอาดีทางนี้หรือไง 7.ต่อไปไม่ว่างแล้ว 8.ขอบคุณที่มาหา 9.ช๊อตเลย 10.ทันเวลา 11.นานเท่านาน
หลังจากทางค่ายได้ปิดตัวลง มาร์ได้หันไปรับงานแสดงละครและภาพยนตร์เรื่อยๆ หลังจากนั้นก็ได้มีโอกาสทำงานเพลงอีกครั้งโดยเป็นแนวลูกทุ่ง กับค่าย ทริปเปิ้ล เอ็นเอนเตอร์เทนเม้นท์ ในอัลบั้ม “ลูกทุ่งสาวป็อปแดนซ์” มีเพลงดัง “มาแล้วจ๊ะ” ซึ่งก็ถือว่าประสบความสำเร็จในระดับหนึ่งที่เราพอใจ เป็นงานเพลงเดี่ยวหลังจากที่เราหายไปนาน แล้วก็เปลี่ยนสไตล์เปลี่ยนแนวเพลงด้วยถึงจะเป็นลูกทุ่งแต่มาร์ก็ยังคงกลิ่นอายความเป็นสตริงไว้ ซึ่งหลายคนก็อาจจะยังไม่รับเพราะเขาคิดว่าลูกทุ่งก็น่าจะลูกทุ่งไปเลย สตริงก็สตริงไป เพียงแต่เราอยากจะปลุกกระแสขึ้นมาใหม่ว่าจริงๆ ลูกทุ่งก็มีกลิ่นไอสตริงเข้ามาได้ด้วย
เน็กซัส 7
เน็กซัส 7 สามารถหมายถึง
วอลเลย์บอลหญิงชิงแชมป์เอเชีย 1983
วอลเลย์บอลหญิงชิงแชมป์เอเชีย 1983 () เป็นการแข่งขันวอลเลย์บอลหญิงระดับทวีปเอเชีย ครั้งที่ 3 โดยจัดการแข่งขันขึ้นระหว่างวันที่ 10-17 พฤศจิกายน พ.ศ. 2526 (ค.ศ.1983) ที่เมืองฟุกุโอะกะ ประเทศญี่ปุ่น มีทีมเข้าแข่งขัน 9 ทีม มีสนามแข่งขันคือ 1 สนาม โดยญี่ปุ่น สามารถคว้าแชมป์ไปได้เป็นสมัยที่สองต่อจากการแข่งขันในวอลเลย์บอลหญิงชิงแชมป์เอเชีย 1975
อาเซียนฟุตซอลแชมเปียนชิพ 2013
ฟุตซอลชายทีมชาติไทย
เอ็มพี 59
เอ็มพี 59 เป็นรถไฟฟ้าล้อยางผสมเหล็กที่เก่าแก่ที่สุดที่ใช้งานในรถไฟฟ้าปารีส ผลิตโดย GEC Alsthom ใช้งานครั้งแรกในปี ค.ศ. 1963 โดยใช้งานใน สาย 1 (1963-2000) และ สาย 4 (1967-2012) แต่ในปัจจุบัน รถไฟฟ้าทั้ง 24 คัน ให้บริการใน สาย 11
เอ็มพี 73
เอ็มพี 73 เป็นรถไฟฟ้าล้อเหล็กผสมยางที่ใช้งานในรถไฟฟ้าปารีส นำเข้าเมื่อ ค.ศ. 1974 มีจุดประสงค์เพื่อนำมาใช้งานในสาย 6 ที่กำลังจะเปิดใช้งาน มีจำนวน 252 คัน โดยมี 6 คันที่ใช้งานไม่ได้ ทำให้เหลือใช้งานเพียง 246 คัน ได้ทำการปรับปรุงรถในปี ค.ศ. 2000 มีจำนวน 5 คันต่อขบวน ปัจจุบันยังคงใช้งานใน สาย 6
เอ็มพี 89
เอ็มพี 89 เป็นรถไฟฟ้าล้อเหล็กผสมยางที่ใช้งานในรถไฟฟ้าปารีส ออกแบบโดย Roger Tallon สร้างโดย GEC Alsthom (อัลสตอม) เพื่อใช้งานใน สาย 1 และ สาย 14 รถไฟฟ้าในสาย 1 ได้ย้ายไป สาย 4 ระหว่างปี ค.ศ. 2011 - 2013 เพื่อแทนที่รถไฟฟ้าเก่า เอ็มพี 59
เอ็มพี 05
เอ็มพี 05 (Metro Pneu appel d'offre 2005) เป็นรถไฟฟ้าล้อยางผสมเหล็ก สั่งซื้อโดย RATP ในปี ค.ศ. 2005 เพื่อใช้งานใน รถไฟฟ้าปารีส แทนรุ่นเก่า เอ็มพี 89 ในสาย 1 และจะปรับใช้ในสาย 14 ระหว่างปี ค.ศ. 2013 - 2017 รถไฟฟ้ารุ่นนี้ ผลิตโดย อัลสตอม
คุณหนูครับ มีรักมาเสิร์ฟ
คุณหนูครับ มีรักมาเสิร์ฟ (ฮันกึล: 아가씨를 부탁해, อากาชีรึล บูทาแค) เป็นละครโทรทัศน์แนวโรแมนติกคอมเมดี้ เกี่ยวกับหญิงสาวผู้เอาแต่ใจ และชายหนุ่มที่หวังมาปอกลอกเธอ เขียนบทโทรทัศน์โดย ยุน อึนคยอง และ คิม อึนฮี และกำกับโดบ จี ยองซู ออกอากาศทางสถานีโทรทัศน์ KBS ทุกวันพุธและพฤหัสบดี เวลา 21.55 น. ตั้งแต่วันพุธที่ 19 สิงหาคม ถึงวันพฤหัสบดีที่ 8 ตุลาคม พ.ศ. 2552 ความยาว 16 ตอน ส่วนในประเทศไทย ออกอากาศทางสถานีโทรทัศน์สีกองทัพบกช่อง 7 ทุกวันเสาร์และอาทิตย์ เวลา 09.15 - 11.00 ตั้งแต่วันเสาร์ที่ 21 สิงหาคม พ.ศ. 2553 และครั้งที่ 2 ทุกวันจันทร์ - พฤหัสบดี เวลา 03.35 น. ตั้งแต่วันพุธที่ 29 สิงหาคม 2555
คัง ฮเยนา เป็นหลานสาวของกลุ่มบริษัทยักษ์ใหญ่คังซันกรุ๊ป แต่มีนิสัยเอาแต่ใจ ไม่ยอมทำการทำงานจนเป็นที่หนักใจของประธานคังมันโฮมาก ฮเยนามีเรื่องทะเลาะกับซอ ดงชัน จากอุบัติเหตุบนถนน ฮเยนาจึงเอาเงินฟาดหัวแบบที่เธอเคยทำบ่อยๆ และแม้ดงชันอยากตอบรับใจจะขาดแต่สุดท้ายเขาก็ไม่ยอม ทำให้เกิดเรื่องจนฮเยนาต้องไปบำเพ็ญประโยชน์เพื่อสังคม เธอจึงเจ็บแค้นดงชันมาก เมื่อได้พบเขาอีกครั้งเธอจึงแกล้งเขาจนถูกตำรวจจับ ดงชันจึงบุกมาอาละวาดเธอถึงบ้านและพบคุณปู่ของฮเยนา คุณปู่พอใจดงชันและคิดจะดัดนิสัยฮเยนาจึงจ้างดงชันมาเป็นพ่อบ้าน
ฮเยนามีโอกาสได้พบอี แทยุน เธอตกหลุมรักเขาและพยามหาโอกาสใกล้ชิด แต่คุณปู่กลับไม่ชอบแทยุนนัก เพราะเขาเป็นลูกชายของยูซังกรุ๊ปซึ่งเป็นบริษัทคู่แข่ง แม้ว่าดงชันจะไม่อยากให้ฮเยนาคบกับแทยุนแต่เขาก็ขัดเธอไม่ได้จึงช่วยวางแผนให้เธอจับแทยุน ทางด้านโย อึยจู น้องสาวของดงชันเปิดร้านดอกไม้ และได้ส่งดอกไม้ให้บ้านฮเยนาด้วย อึยจูยังทำงานให้กับคังซันกรุ๊ป คอยรับใช้แต่คัง ซูอา ลูกสาวของผอ.คังที่คอยแต่จะแย่งตำแหน่งทายาทคังซันกรุ๊ปไป ซูอาแอบชอบแทยุน เธอจึงใช้อึยจูช่วยเธอจีบแทยุนเสมอ ๆ ทำให้อึยจูพลอยได้พบแทยุนบ่อย ๆ เธอรู้สึกว่าดงชันหลงรักฮเยนา เธอจึงพยามจับคู่ฮเยนากับแทยุน
เรื่องราวกลับตาลปัตรเมื่อแทยุนเกิดชอบฮเยนาขึ้นมาจริงๆ แต่ฮเยนากับดงชันเริ่มมีความรู้สึกดีๆ ให้กัน ซ้ำร้ายฮเยนารู้ความลับว่าแท้จริงแล้วดงชันเคยทำงานในบาร์มาก่อน และที่เข้ามาเป็นพ่อบ้านก็เพียงเพื่อตีสนิทเธอเพื่อหาเงินไปใช้หนี้ของตัวเอง เขาลาออกและไปพ้นจากสายตาเธอ ส่วนฮเยนาก็ถูกไล่ออกจากบ้านเช่นกัน ถึงแม้จะรู้หัวใจตัวเองดี เธอและเขายังต้องฝ่าฟันอุปสรรคมากมาย
จักรพรรดิโกะ-โทะบะ
สมเด็จพระจักรพรรดิโกะ-โทะบะ () ทรงเป็นจักรพรรดิองค์ที่ 82 ของญี่ปุ่น ทรงครองราชย์เมื่อพระชนมายุยังน้อยและยังอยู่ในยุคที่บ้านเมืองมีแต่ความวุ่นวาย
จักรพรรดิโกะ-โทะบะ ทรงประสูติเมื่อวันที่ 6 สิงหาคม ค.ศ. 1180 ณ พระราชวังหลวงเฮอัง ทรงมีพระนามเดิมว่า เจ้าชายทะกะฮิระ เป็นพระราชโอรสของ จักรพรรดิทะกะกุระ และเป็นพระราชปนัดดาของอดีต จักรพรรดิโกะ-ชิระกะวะ
เสด็จขึ้นครองราชย์เมื่อวันที่ 8 กันยายน ค.ศ. 1183 ขณะพระชนมายุเพียง 3 พรรษาหลังการสวรรคตของ จักรพรรดิอันโตะคุ ผู้เป็นพระเชษฐาต่างพระราชมารดาโดยมี ไดโจโฮโอ โกะ-ชิระกะวะ พระปัยกาเป็นผู้สำเร็จราชการแทนพระองค์
จักรพรรดิโกะ-โทะบะประกาศสละราชบัลลังก์ให้แก่ เจ้าชายโทะเมะฮิโตะ พระราชโอรสของพระองค์ขึ้นเป็น จักรพรรดิสึชิมิกะโดะ ขณะที่อดีตจักรพรรดิโกะ-โทะบะทรงเป็น ไดโจเท็นโน (มหาจักรพรรดิ) และได้ทรงพระผนวชทำให้พระองค์เป็น ไดโจโฮโอ (มหาธรรมราชา) ที่ยังคงมีพระราชอำนาจในการปกครองเหนือจักรพรรดิสึชิมิกะโดะและจักรพรรดิอีก 2 พระองค์
คาบาเร่ต์ (ภาพยนตร์)
คาบาเร่ต์ () เป็นภาพยนตร์เพลง กำกับโดย บ็อบ ฟอสส์ นำแสดงโดย ไลซา มินเนลลิ, ไมเคิล ยอร์ก, โจเอล เกรย์ เนื้อเรื่องโดยเกี่ยวกับกรุงเบอร์ลินในปี ค.ศ. 1931 กับอิทธิพลของฮิตเลอร์
ไบรอัน โรเบิร์ตส (ไมเคิล ยอร์ก) มากรุงเบอร์ลินกำลังหาข้อมูลเพื่อศึกษาสำหรับปริญญาเอก แต่ในขณะเดียวกันคาบาเร่ต์ก็ได้เริ่มทำการแสดงโดย แซลลี่ โบว์ลส (ไลซ่า มินเนลลิ) และพิธีกรของคาบาเร่ต์ (โจเอล เกรย์) ในยุคของนาซีที่ครอบงำอยู่เรื่อยๆ
รายชื่อผู้นำประเทศ พ.ศ. 2555
นี่คือรายชื่อของผู้นำประเทศของประเทศต่างๆ ในปี พ.ศ. 2555 (ค.ศ. 2012)
รายชื่อผู้นำประเทศ พ.ศ. 2554
นี่คือรายชื่อของผู้นำประเทศของประเทศต่างๆ ในปี พ.ศ. 2554 (ค.ศ. 2011)
รักสุดใจ
รักสุดใจ (; , "โพโกชิบดา") เป็นละครโทรทัศน์แนวประโลมโลกย์ (melodrama) เขียนบทโทรทัศน์โดยมุน ฮี-จ็อง ซึ่งโด่งดังจากผลงานหลายเรื่อง เช่น Smile, you และ Can You Hear My Heart กำกับโดยอี แจ-ดง และพัก แจ-บ็อม ผู้กำกับจาก Can’t Lose และ Thank You โดยออกอากาศทางสถานีโทรทัศน์เอ็มบีซี ทุกวันพุธและพฤหัสบดี เวลา 21.55 น. ตั้งแต่วันพุธที่ 7 พฤศจิกายน ถึงวันพฤหัสบดีที่ 10 มกราคม พ.ศ. 2556 ความยาว 21 ตอน ส่วนในประเทศไทย ออกอากาศทางสถานีโทรทัศน์เวิร์คพอยท์ทีวี ทุกวันพุธถึงวันศุกร์ เวลา 22.30-24.00 น. เริ่มตั้งแต่วันที่ 8 ตุลาคม พ.ศ. 2557
อี ซูย็อน เด็กสาววัย 15 ปีถูกพ่อทุบตีอย่างทารุณอยู่เสมอ หลังจากที่พ่อของเธอถูกจับในฐานะฆาตกร ซูย็อนก็กลายเป็นที่รังเกียจของเพื่อน ๆ ที่โรงเรียน ทั้งยังถูกรังแกทุกวัน ทางด้านฮัน จ็องวู ใช้ชีวิตอยู่เมืองนอกแอบกลับมาเกาหลีเพื่อมาหาพ่อ แต่พ่อของเขาไม่สนใจไยดีเลยแม้แต่น้อย เขาได้พบกับซูย็อน ด้วยบุคลิกที่แปลกของซูย็อนทำให้เขารู้สึกประทับใจ ทั้งจ็องวูและซูย็อนต่างหลงรักกันในแบบเด็ก ๆ ภายหลังแม่ของซูย็อนทราบว่าตำรวจจับฆาตกรผิดคนและไม่สามารถแก้ไขได้ เธอจึงตัดสินใจย้ายไปอยู่กับนักสืบที่เป็นตำรวจชื่อว่า คิม ซ็องโฮ ซึ่งมีลูกสาวอายุเท่ากันกับซูย็อนชื่อว่า คิม อึนจู เพื่อจะเริ่มต้นชีวิตใหม่ที่นั่น
ในเวลาเดียวกันคัง ฮย็องจุน ลูกพี่ลูกน้องของจ็องวูถูกพ่อของจ็องวู (แทจุน) ทรมานเพราะต้องการเงินที่แม่ของฮย็องจุน (ฮย็อนจู) เอาไป ฮย็องจุนหลบหนีออกมาได้และได้รับความช่วยเหลือจากพยาบาลช็อง ฮเยมี ที่เคยอยู่กับแม่ของเขา ฮเยมีนำตัวฮย็องจุนไปซ่อนใกล้บ้านเก่าของซูย็อน ตลอดเวลาซูย็อนได้เห็นฮย็องจุนอยู่ที่นั่น และเมื่อเกิดไฟไหม้ จ็องวูและซูย็อนก็เป็นคนช่วยฮย็องจุนออกมา
ระหว่างนั้นแม่ของฮย็องจุนก็ถูกแทจุนจับไปขังไว้ เธอจึงวางแผนให้ฮเยมีจับตัวจ็องวูเพื่อต่อรอง วันที่โจรลงมือซูย็อนเห็นจ็องวูถูกจับตัวไป เธอจึงตามไปด้วยแต่ก็ถูกจับได้ หญิงสาวถูกโจรทำร้ายและย่ำยี จ็องวูเห็นเหตุการณ์ทั้งหมดแต่ด้วยความกลัวจึงหนีออกไปเพียงคนเดียว หลังจากเขาตั้งสติได้แล้ว เขาได้ขอให้พ่อของเขาช่วยตามหาซูย็อน แต่ก็สายเกินไปเพราะโจรถูกตำรวจจับและสารภาพว่าเขาฆ่าซูย็อนและทิ้งศพลงแม่น้ำไปแล้ว แต่ทั้งซ็องโฮและจ็องวูไม่เชื่อในข่าวนั้น สุดท้ายซ็องโฮพยายามตามหาซูย็อนจนขับรถตกเขาตายอย่างมีเงื่อนงำ
14 ปีต่อมาจ็องวูเติบโตขึ้นกลายเป็นนักสืบฉายากระต่ายบ้าที่ทำงานรวดเร็ว ส่วนซูย็อนกลับมาอีกครั้งในฐานะซูอี นักออกแบบแฟชั่นชื่อดังที่ได้รับการสนับสนุนจากแฮร์รี บอร์ริสัน ผู้พิการขา ซึ่งก็คือฮย็องจุนนั่นเอง ถึงแม้ว่าซูอีจะเป็นคนที่ร่าเริงสดใส แต่เธอก็ยังคงมีบาดแผลในใจที่เธอหวาดกลัวเสมอมา เมื่อทั้งสองพบกัน ซูอีทำเหมือนไม่เคยรู้จักเขามาก่อนแต่เขากลับจำเธอได้อย่างแม่นยำ แม้เธอจะพยายามลบลืมความทรงจำในอดีตแต่เหมือนยิ่งถูกหลอกหลอน โจร 2 คนที่เคยทำร้ายซูย็อนได้รับการปล่อยตัว แต่ก็ถูกฆ่าตายทีละคน ส่วนฮย็องจุนก็รู้ว่าแม่ของเขายังไม่ตาย แต่กลายเป็นหญิงเสียสติที่ถูกแทจุนขังไว้จนบัดนี้ ซูย็อนได้เจอแม่และอึนจู และเห็นว่าจ็องวูยังจดจำเรื่องของเธอได้ทุกเรื่อง เรื่องในอดีตที่เธอฝังกลบไว้กลับปะทุขึ้นมาอีกครั้ง และฆาตกรที่แท้จริงก็ปรากฏตัวออกมา
ปรากฏการณ์บูบา/กิกี
ปรากฏการณ์บูบา/กิกี () เป็นการจับคู่เสียงพูดกับรูปร่างที่เห็นทางตาอย่างไม่บังเอิญ โวลฟ์แกง โคฮ์เรอร์ ผู้เป็นนักจิตวิทยาชาวเยอรมัน-อเมริกัน สังเกตพบปรากฏการณ์นี้เป็นครั้งแรกในปี ค.ศ. 1929 
คือ ในการทดลองทางจิตวิทยาที่เกาะเตเนรีเฟ ที่ซึ่งภาษาหลักเป็นภาษาสเปน โคฮ์เรอร์แสดงรูปร่างคล้ายกับรูปที่แสดงด้านบน แล้วถามผู้ที่เข้าร่วมการทดลองว่า รูปไหนเป็น "ตาเก็ตตี" และรูปไหนเป็น "บาลูบา" (เรียกว่า "มาลูมา" ในการทดลองปี ค.ศ. 1947)
ข้อมูลของเขาแสดงแนวโน้มสำคัญในการจับคู่รูปร่างหยัก ๆ กับคำว่า "ตาเก็ตตี" และรูปร่างโค้ง ๆ กับคำว่า "บาลูบา"
ในปี ค.ศ. 2001 รามจันทรันและฮับบาร์ด ทำการทดลองของโคฮ์เรอร์ซ้ำโดยใช้คำว่า "กิกี" และ "บูบา" แล้วถามนักศึกษาชั้นปริญญาตรีชาวอเมริกันและผู้พูดภาษาทมิฬในประเทศอินเดียว่า "รูปร่างไหนเป็นบูบา และรูปร่างไหนเป็นกิกี"
ในผู้รับการทดลองทั้งสองพวกตามลำดับ 95% และ 98% เลือกรูปร่างมีเส้นโค้งว่า เป็นบูบา และรูปร่างเป็นหยัก ๆ ว่า เป็นกิกี ซึ่งบอกเป็นนัยว่า สมองมนุษย์สามารถดึงคุณสมบัติทางนามธรรม (abstract properties) จากรูปร่างและเสียงได้อย่างคงเส้นคงวา
งานวิจัยเร็ว ๆ นี้ของดาฟน์ มอเรอร์ และคณะ แสดงว่า แม้แต่เด็กมีอายุตั้งแต่ 2 ขวบครึ่ง ซึ่งเด็กเกินไปที่จะอ่านหนังสือได้ ก็อาจจะประสบกับปรากฏการณ์นี้ด้วย
รามจันทรันและฮับบาร์ดเสนอว่า ปรากฏการณ์กิกี/บูบาอาจจะบอกอะไรบางอย่างเกี่ยวกับวิวัฒนาการของภาษา เพราะว่า การบัญญัติชื่อวัตถุต่าง ๆ ไม่ใช่เป็นไปโดยบังเอิญตามอำเภอใจ 
รูปโค้ง ๆ อาจจะควรเรียกว่า "บูบา" เพราะต้องทำปากเป็นรูปกลม ๆ เพื่อจะกล่าวคำนั้น และรูปหยัก ๆ อาจจะควรเรียกว่า "กิกี" เพราะต้องทำปากให้ตึงประกอบเป็นมุม เพื่อจะกล่าวคำนั้น นอกจากนั้นแล้ว เสียง "ก" แข็งกว่า ต้องกล่าวด้วยกำลังที่เหนือกว่าเสียง "บ" 
ปรากฏการณ์นี้ซึ่งคล้ายกับภาวะวิถีประสาทเจือกัน (synesthesia) คือการที่เสียงซึ่งมาจากทางประสาทหนึ่งคือหู แปลไปเป็นรูปร่างซึ่งเกี่ยวข้องกับอีกทางประสาทหนึ่งคือตา อย่างไม่บังเอิญ บอกเป็นนัยว่า ปรากฏการณ์นี้อาจจะเป็นมูลฐานในระบบประสาทของการใช้เสียงสื่อความ (sound symbolism) ซึ่งเสียงหนึ่ง ๆ แปลไปเป็นวัตถุและเหตุการณ์ต่าง ๆ ที่มีอยู่ในโลกอย่างเฉพาะเจาะจง
งานวิจัยเร็ว ๆ นี้แสดงว่า ปรากฏการณ์นี้อาจจะเป็นกรณีหนึ่งของ ideasthesia
ผู้มีโรคออทิซึมไม่แสดงแนวโน้มในการจับคู่เสียงและรูปในระดับที่เท่ากับบุคคลปกติ แม้ว่า ประมาณ 88% ของเด็กที่ยังเจริญวัยอยู่ประสบกับปรากฏการณ์นี้ แต่ว่าผู้มีโรคออทิซึมกลับประสบเพียงแค่ 56%
รถไฟฟ้าปารีส สาย 2
รถไฟฟ้าปารีส สาย 2 () เป็นหนึ่งใน 16 เส้นทางของรถไฟฟ้าปารีส ตั้งอยู่บริเวณกำแพงเมืองเก่าปารีส () แนวเส้นทางเกือบจะเป็นครึ่งวงกลม
เป็นเส้นทางที่สองที่เปิดให้บริการ โดยเปิดให้บริการส่วนแรกในปี พ.ศ. 2443 เปิดใช้งานส่วนต่อขยาย พ.ศ. 2446 วิ่งระหว่างสถานีปอร์ตโดฟีนกับสถานีนาซียง
มีระยะทาง มีผู้โดยสารมากเป็นอันดับที่ 7 ของระบบ ผู้โดยสารต่อปี 92.1 คน 2004 (2547) โดยมี เป็นทางยกระดับทั้งหมด 25 สถานี
รายชื่อผู้นำประเทศ พ.ศ. 2489
นี่คือรายชื่อของผู้นำประเทศของประเทศต่างๆในปี พ.ศ. 2489
ไอโอเอส 7
ไอโอเอส 7 () เป็นระบบปฏิบัติการโทรศัพท์มือถือของไอโอเอสรุ่นที่ 7 ออกแบบโดย แอปเปิล และเป็นรุ่นต่อจากไอโอเอส 6 เปิดตัวครั้งแรกเมื่อวันที่ 18 กันยายน ค.ศ. 2013 ประกอบด้วยส่วนติดต่อผู้ใช้ และการเปลี่ยนแปลงฟังก์ชันการทำงานมากมาย การออกแบบส่วนประกอบใหม่ของไอโอเอส 7 ที่นำโดย โจนี ไอฟ์ รองประธานอาวุโสฝ่ายการออกแบบของบริษัทแอปเปิล
พุฒิชัย เกษตรสิน
พุฒิชัย เกษตรสิน (เกิด 3 กรกฎาคม พ.ศ. 2529) ชื่อเล่น พุฒ เป็นนักแสดง นายแบบ พิธีกร และดีเจชาวไทย มีผลงานที่เป็นที่รู้จักจากซีรีส์ "Ugly Duckling รักนะเป็ดโง่"
พุฒิชัย เกษตรสิน เกิดเมื่อวันที่ 3 กรกฎาคม พ.ศ. 2529 ที่จังหวัดราชบุรี เป็นบุตรคนที่ 4 ของครอบครัวจากบุตรชายทั้งหมด 6 คน เดิมครอบครัวประกอบอาชีพเกษตรกรรมในจังหวัดราชบุรี และเคยอยากเป็นนักฟุตบอลอาชีพก่อนที่จะเข้าสู่วงการบันเทิงโดยการชักชวนของรุ่นพี่
พุฒิชัยเข้าเรียนที่โรงเรียนวันทามารีอา จังหวัดราชบุรี เรียนตั้งแต่ระดับอนุบาลจนถึงชั้นประถมศึกษาปีที่ 6 หลังจากนั้นก็ย้ายไปเรียนโรงเรียนประสาทรัฐประชากิจจนจบชั้นมัธยมศึกษาปีที่ 6 ปัจจุบันจบการศึกษาระดับปริญญาตรีจากคณะนิเทศศาสตร์ มหาวิทยาลัยสวนดุสิต
พุฒิชัยเริ่มต้นชีวิตในวงการบันเทิงจากการเป็นวีเจ อยู่ที่รายการ "โอไอซี"ทางช่อง 5 และจัดรายการวิทยุที่คลื่น HOTWAVE 91.5 ก่อนจะย้ายมาจัดที่ Chill 89.0 ในช่วงเวลาแปดโมงเช้าถึงสิบโมงเช้า
พุฒิชัยเริ่มงานการแสดงครั้งแรกในละครซิทคอมเรื่อง "คู่รักต่างขั้ว"' ของทีวีธันเดอร์ กำกับโดย มารุต สาโรวาท พุฒิชัยเป็นดีเจที่มีผลงานโดดเด่นทั้งงานพิธีกรและการแสดงจนได้รับความสนใจจาก ปิยวดี มาลีนนท์ ผู้จัดการละครค่ายเวฟทีวี ได้ชักชวนให้เข้ามาร่วมงานแสดงกับสถานีโทรทัศน์ไทยทีวีสีช่อง 3 เป็นครั้งแรก ในละครแนวลึกลับเรื่อง "จุดนัดภพ ปี 2" กับบทบาทของ ร.ต.ท.บูรพา ธาราทิพย์ หรือหมวดบู๊
ปัจจุบันกำลังคบหาดูใจกับ วรัทยา นิลคูหา และได้เข้าพิธีมงคลสมรสเมื่อวันที่ 16 พฤศจิกายน พ.ศ. 2561
เดนิส ลอว์
แมนเชสเตอร์ ยูไนเต็ดช่วงระหว่างปี 1962-73
เดนิสเกิดเมื่อวันที่ 8 กุมภาพันธ์ 1940 ที่อเบอร์ดีน สกอตแลนด์
เขาเริ่มต้นอาชีพกับฮัดเดอร์สฟิลด์ ทาวน์เมื่อปี 1956 ขณะอายุเพียง 16 ปีเล่นอยู่ 4 ปีจึงได้ย้ายมาอยู่กับทีม
เรือใบสีฟ้าในปี 1960 ด้วยค่าตัว 55,000 £
เล่นได้เพียงฤดูกาลเดียวก็ถูกซื้อไปอยู่กับทีมกระทิงหินและเล่นได้เพียงฤดูกาลเดียว
ก็ถูกทีมปีศาจแดงซื้อตัวมาด้วยค่าตัว 150,000 £ ซึ่งถือเป็นสถิติสูงสุดบนเกาะอังกฤษ
ในสมัยนั้น
ในปี 1968 เขาเป็นหนึ่งในสมาชิกชุดแชมป์  ยูโรเปี้ยน คัพ  ที่สามารถเอาชนะยอดทีม
ของโปรตุเกสอย่างเบนฟิกาไปได้ 4-1
หลังจากเล่นกับทีมปีศาจแดงได้ 11 ฤดูกาลเขาจึงตัดสินใจย้ายกลับไปเล่นกับทีม
เรือใบสีฟ้าในฤดูกาล 1973-74 พอจบฤดูกาลเขาจึงตัดสินใจแขวนสตั๊ดด้วยวัยเพียง
34 ปี
ฮอนด้า ซีวิค ไฮบริด
ฮอนด้า ซีวิค ไฮบริด (Honda Civic Hybrid) เป็นหนึ่งในรุ่นย่อยของฮอนด้า ซีวิค มาพร้อมกับระบบการขับเคลื่อนไฮบริดแบบทำงานประสานกันระหว่างเครื่องยนต์และมอเตอร์ไฟฟ้าเช่นเดียวกับฮอนด้า อินไซท์ ผลิตและพัฒนาโดยบริษัทฮอนด้า ซีวิค ไฮบริดเปิดตัวครั้งแรกในประเทศญี่ปุ่นเมื่อเดือนธันวาคม พ.ศ. 2544
ฮอนด้า ซีวิค ไฮบริดมีเพียงตัวถังซีดานเพียวตัวถังเดียวเท่านั้น
ฮอนด้า CR-Z
ฮอนด้า ซีอาร์-ซีร์ (Honda CR-Z) เป็นรถยนต์สปอร์ต 2 ประตู ผลิตโดยฮอนด้า เครื่องยนต์ไฮบริดการทำงานของเครื่องยนต์ กับระบบมอเตอร์ไฟฟ้า IMA (Integrated Motor Assist)
เอเอ (วงดนตรีเกาหลี)
เอเอ () ย่อมาจาก Double A) เป็นกลุ่มบอยแบนด์ ศิลปินเกาหลีใต้ แนวเพลงเค-ป็อป Woosang, Aoora, Kimchi, Hoik, Jinhong
โหวตฟอร์เลิฟ
'โหวตฟอร์เลิฟ' () เป็นสตูดิโออัลบั้มในปี ของเคนนี โรเจอส์ ในปี 1996 เพื่อวางจำหน่ายผ่านทาง QVC โดยเฉพาะ
ไทม์พีซ (อัลบั้ม)
ไทม์พีช () คือสตูดิโออัลบั้มของ เคนนี โรเจอส์ ในปี 1994 ที่นำเอาเพลงแจ๊ซคลาสสิคช่วงยุค 1930-1940 มาร้องใหม่ วางจำหน่ายกับทาง Atlantic Records โปรดิวซ์โดย David Foster และไม่ติดชาร์ตใดๆ
เดอะกิฟต์ (อัลบั้มเคนนีโรเจอส์)
เดอะกิฟต์ () เป็นอัลบั้มคริสต์มาส ของเคนนี โรเจอส์ ศิลปินเพลงคันทรีชื่อดัง ในปี 1996
เป็นอัลบั้มคริสต์มาสลำดับที่ 4 ของเขาซึ่งทำให้เขากลับเข้าชาร์ตได้อีกครั้ง (อันดับ 10 ในชาร์ตอัลบั้มเพลงคันทรี,63 ในป๊อป และ 1 ในอัลบั้มเพลงวันหยุด และ อัลบั้มเพลงของชาวคริส) และซิงเกิ้ล Marry,Did You Know? ร้องกับ Wynona Jdd ขึ้นอันดับที่ 55 ในชาร์ตเพลงคันทรี
"เดอะกิฟต์" วางขายครั้งแรกในปี 1996 โดย Magnatone Records (หลังจากนั้นโรเจอส์ก็ย้ายสังกัดในปี 1997) และอีกครั้งในปี 2002 หลังจากที่ Crub Records ได้ยึดกิจการของ Magnatone Records
เชฟโรเลต ครูซ
เชฟโรเลต ครูซ เป็นรถยนต์ที่ผลิตโดยผู้ผลิตอเมริกัน General Motors (GM) เชฟโรเลตภายใต้การร่วมทุนกับบริษัท Suzuki ในประเทศญี่ปุ่น ระหว่างปี 2001 และ 2008
ในปี 2008, ป้ายชื่อ "Cruze" ได้ถือกำเนิดขึ้น เป็นรถยนต์ 4 ประตูซีดานขนาดกะทัดรัด และ 5 ประตูแฮทช์แบค Holden Cruze ในออสเตรเลียและ Daewoo Lacetti Premiere (2008-2011) ในเกาหลีใต้ เป็นรถยนต์รุ่นใหม่ไม่ได้แตกต่างกับรุ่นที่ทำร่วมกับซูซูกิ ทั้งสองรุ่นมีขนาดกะทัดรัด Daewoo Lacetti ขายในประเทศต่างๆ และในอเมริกาเหนือมีขายเฉพาะเชฟโรเลตโคบอลต์ จีเอ็มจะค่อย ๆ ทำการผลิตโคบอลต์และ G5 รถปอนเตี๊ยกในปี 2010 และทำการผลิตเชฟโรเลตครูซในสหรัฐอเมริกา
2001–2008
การประกาศแนวคิดรถ Chevrolet YGM1 ที่โตเกียวมอเตอร์โชว์ ในปี 1999 Cruze ต้นฉบับ ได้กำเนิดมาจากรถยนต์ขนาดเล็ก ซูซูกิ Ignis 5 ประตู (ซึ่งรู้จักกันในนาม Suzuki Swift ในประเทศญี่ปุ่น ) อย่างไรก็ตาม ถึงแม้เชฟโรเลตจะมีการสร้างแบรนด์ YGM1 ซึ่งเป็นการผลิตจากผลงานของ GM ประเทศออสเตรเลีย ซึ่งพัฒนาไปพร้อมกับวิศวกรรม การออกแบบยนตรกรรม ซึ่งคิดค้นขึ้นมาใหม่สำหรับป้าย " Cruze "
Cruze มาพร้อม เครื่องยนต์ 1.3 หรือ 1.5 ลิตร ควบคู่กับเกียร์อัตโนมัติ 5 สปีด หรือ 4 สปีด ที่ผลิตโดย ซูซูกิ ในประเทศญี่ปุ่น จีเอ็ม เผยให้เห็นถึง การผลิต เชฟโรเลต ครูซ ในเดือนตุลาคม ปี 2001 ที่ญี่ปุ่นCruze จำหน่ายในประเทศออสเตรเลีย ตั้งแต่ปี 2002 - 2006 ในชื่อ Holden Cruze
Cruze มีระบบขับเคลื่อนล้อหน้าที่ได้มาตรฐาน เชฟโรเลตได้ติดตามกลยุทธ์การตลาดที่จะขับเคลื่อน Cruze ให้เป็นยานพาหนะ SUV เมื่อเทียบกับวิธีการของซูซูกิ Ignis ที่วางแผนการตลาดสำหรับผู้โดยสาร แบบธรรมดาจากปี 2003 ซูซูกิ ของ ยุโรป เริ่มผลิต Cruze เป็น Suzuki Ignis แทน Ignis แบบเดิม แต่มีเฉพาะตลาดยุโรปเท่านั้น
2008–2016
จีเอ็ม ในปี 2008 เปิดตัว รถขนาดกะทัดรัด Cruze ที่มี "J300" แต่งตั้งอยู่ภายใน J300 นี้ทำหน้าที่เป็น Chevrolet Cobalt และ Daewoo Lacetti ทั้งที่ไม่เกี่ยวข้องกับรถยนต์เลย Cruze เปิดตัวครั้งแรก โดย จีเอ็ม ในงานแถลงข่าวเมื่อ 15 กรกฎาคม 2008 และให้ทุกคนได้ยลโฉมภาพลักษณ์ของ Cruze อย่างเป็นทางการครั้งแรก เมื่อ 21 สิงหาคม 2008 เว็บไซต์การผลิต Cruze มี Gunsan และ Jeonbuk จากประเทศเกาหลีใต้, เซนต์ ปีเตอร์สเบิร์ก ในรัสเซีย, เสิ่นหยาง ในจีน, Halol ในอินเดีย, ฮานอย ในเวียดนาม เดือนพฤษภาคม 2010 มีระยอง จากไทย และหลังจาก ธันวาคม 2010 มี Sao Caetano do Sul จากบราซิล ที่รถยนต์รุ่น Holden Cruze จะถูกสร้างขึ้น ที่โรงงานอลิซาเบธ ในออสเตรเลียใต้ ปลายปี 2011 Cruze จะเข้าร่วมผลิตรถซีดานที่นั่นตั้งแต่ มีนาคม 2011 จีเอ็ม ในประเทศสหรัฐอเมริกา ได้ปรับปรุงโรงงานที่มีอยู่ใน Lordstown รัฐโอไฮโอ ในการผลิต Cruzeมีเงินลงทุนมากกว่า 350 ล้านดอลลาร์สหรัฐ ในพิธีเปิดการผลิต Cruze ที่ รัฐโอไฮโอ Mark Reuss ประธานของ จีเอ็ม กล่าวเปิดงานว่า "นี่ คือ ทุกอย่าง สำหรับเรา " เป็นการแนะนำรถยนต์ของจีเอ็มที่สำคัญที่สุด ใหม่ที่สุดในทวีปอเมริกาเหนือ
2016–ปัจจุบัน
จีเอ็ม ในปี 2016 เปิดตัว รถขนาดกะทัดรัด Cruze รุ่นที่ 2 ที่มี "J400" ยลโฉม Chevrolet Cruze ปรับปรุงใหม่ลุยตลาดเมืองจีน และในสหรัฐอเมริกา Facelift มาดใหม่..เก๋งสปอร์ตค่ายโบว์ไท
ดาวเคียงเดือน (ละครโทรทัศน์)
ดาวเคียงเดือน เป็นบทประพันธ์ของ รอมแพง เป็นภาคต่อของ ดาวเกี้ยวเดือน ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3
เมื่อดาริกาหลานสาวสัปเหร่อตบะกล้า ผู้ยึดมั่นในคานและมองเห็นเงินเป็นสรณะ กลับต้องมา สะดุดหัวใจตัวเองจนหัวทิ่มหัวตำเมื่อได้พบกับพระจันทร์ผู้เลิศเลอ ปรากฏการณ์ดาวเกี้ยวเดือนจึงกลับมา ย้อนรอยอีกครั้งหนึ่ง
พระธาตุจอมจันทร์
พระธาตุจอมจันทร์ ตั้งอยู่ในวัดจอมจันทร์ ตำบลสันทราย อำเภอแม่จัน จังหวัดเชียงราย ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย
ผู้สร้างพระธาตุจอมจันทร์ คือ พระครูบาทิพย์ เจ้าอาวาสวัดบ้านแหลว สร้างขึ้นเมื่อปี พ.ศ. 2458 พระครูบาทิพย์ ชักชวนสาธุชนร่วมกันก่อสร้างพระเจดีย์ ต่อมาใน พ.ศ. 2468 ได้ก่อสร้างวิหาร กุฎิ และศาลา ตั้งชื่อว่า "วัดพระธาตุจอมจันทร์" มีภิกษุจำพรรษาติดต่อกันมา จนถึง พ.ศ. 2480 ได้เกิดไฟป่าลุกลามไหม้ศาลาและกุฎิจนหมด เหลือแต่พระเจดีย์และวิหาร ด้วยศรัทธาชาวบ้านจึงย้ายมาสร้างวัดอยู่ข้างล่าง ห่างวัดเดิม 300 เมตร วัดพระธาตุจอมจันทร์จึงได้กลายเป็นวัดร้างแต่นั้นมา จนถึง พ.ศ. 2542 จึงได้มีการบูรณะขึ้นมาใหม่
ในการไหว้ พระธาตุจอมจันทร์ เชื่อกันว่าถ้าได้กราบไหว้และตั้งจิตอธิฐานผิวพรรณสวยงามเปล่งปลั่งรัศมีดุจแสงจันทร์งดงามอย่างหาที่เปรียบไม่ได้
อิทัง วันทามิ เจติยัง สักกัจจัง วะระสัญญิตัง
อะหัง วันทามิ ธาตุโย อิธะปัพะเต
ปะติฏฐิตา เอตนะ มะมะปุญญานุพาเวนะ
สะทาโสตถี ภะวันตุเต
พระธาตุ 9 จอม
วอลเลย์บอลหญิงชิงแชมป์เอเชีย 1987
วอลเลย์บอลหญิงชิงแชมป์เอเชีย 1987 () เป็นการแข่งขันวอลเลย์บอลหญิงระดับทวีปเอเชียครั้งที่ 4 จัดขึ้นระหว่างวันที่ 6-14 มิถุนายน พ.ศ. 2530 (ค.ศ.1987) ที่เมืองเซี่ยงไฮ้ ประเทศจีน มีทีมเข้าแข่งขัน 11 ทีม มีสนามแข่งขัน 1 สนาม โดยจีน สามารถคว้าแชมป์ไปครองได้เป็นสมัยที่ 2 นอกจากนี้ การแข่งขันในครั้งนี้ยังเป็นครั้งแรกที่วอลเลย์บอลหญิงทีมชาติไทย เข้าร่วมแข่งขันอีกด้วย
เสือไฟแอฟริกา
เสือไฟแอฟริกา หรือ แมวทองแอฟริกา (; ) เสือขนาดเล็กหรือแมวชนิดหนึ่ง กระจายพันธุ์อยู่ในทวีปแอฟริกา
เสือไฟแอฟริกามีลักษณะทั่วไปคล้ายกับเสือไฟที่พบในทวีปเอเชีย ทั้งที่พบกันคนละทวีปที่ห่างไกลกัน เชื่อว่าในยุคก่อนประวัติศาสตร์ราวหนึ่งล้านปีก่อนแผ่นดินใหญ่ในจีนจนถึงทวีปแอฟริกาในปัจจุบันเชื่อมต่อกันเป็นป่าเดียวกัน แต่ต่อมาถูกคั่นด้วยทะเลทรายกว้างใหญ่หลายแห่ง เสือไฟในสองทวีป จึงถูกตัดขาดจากกัน และมีวิวัฒนาการแยกออกจากกัน หรือเป็นผลของการวิวัฒนาการแบบเข้าหากัน โดยเสือไฟแอฟริกาจัดอยู่เพียงสองชนิดเท่านั้นที่อยู่ในสกุล Caracal ที่ยังดำรงเผ่าพันธุ์ และมีสายพันธุกรรมใกล้เคียงกับคาราคัลและเซอร์วัล ซึ่งล้วนเป็นแมวหรือเสือขนาดเล็กที่พบในทวีปแอฟริกาเช่นเดียวกัน
มีความยาวลำตัว 72–98 เซนติเมตร ตัวผู้น้ำหนักเฉลี่ย 11–14 กิโลกรัม พบหนักที่สุด 18 กิโลกรัม ตัวผู้มีขนาดใหญ่กว่าตัวเมีย สีลำตัวมีหลากหลายมาก ตั้งแต่สีทอง, น้ำตาลแดง, ส้ม ไปจนถึงสีเทาเงิน จนบางครั้งเคยเข้าใจว่าเป็นสัตว์คนละชนิดกัน เคยพบรายงานว่าเสือไฟแอฟริกาในกรงเลี้ยงเปลี่ยนสีไปตามอายุและสิ่งแวดล้อมด้วย เช่น เสือไฟแอฟริกาตัวหนึ่งในสวนสัตว์ลอนดอนเปลี่ยนสีจากน้ำตาลแดงทั้งตัวไปเป็นสีเทาทั้งตัวภายในเวลา 4 เดือน และลวดลายก็มีมีลายต่างกัน 4 แบบ คือ ลายจุดทั่วทั้งตัว, ลายจุดจางบนหลังกับคอ, ลายที่สีข้าง และลายที่หน้าท้อง ประชากรที่อยู่ทางตะวันตกของแม่น้ำซาอีร์มักมีจุดมากกว่าพวกทางตะวันออก
แก้ม, คาง และใต้ลำตัวสีจาง ใบหน้ามีลายแต้มขาวหลายแต้มรอบตาและเหนือปาก ใต้ท้องและด้านในขาสีซีดมีจุดสีเข้มประปราย หัวค่อนข้างเล็ก ปากค่อนข้างใหญ่ ม่านตาอาจมีสีหลายแบบตั้งแต่สีเขียวจนถึงสีน้ำตาลทอง หูเล็ก ใบหูกลม หลังหูมีสีดำ หางยาวไม่เกิน 40 เซนติเมตร มักมีความยาวไม่เกินครึ่งหนึ่งของความยาวหัวและลำตัว และมีสีเส้นสีเข้มที่ด้านบนของหาง ปลายหางสีน้ำตาลหรือสีดำ บางตัวอาจมีปล้องจาง ๆ อีกทั้งยังมีรายงานพบว่าเสือไฟแอฟริกาบางตัวมีสีดำตลอดทั้งลำตัวแบบเสือดำด้วย โดยสามารถพบได้ทั่วไปทั้งทวีป
พบกระจายพันธุ์ในป่าดิบชื้นแถบแอฟริกากลางและแอฟริกาตะวันตก โดยสามารถพบได้ในที่ ๆ มีความสูงถึง 3,000 เมตร (9,800 ฟุต) จากระดับน้ำทะเล แบ่งออกได้เป็น 2 ชนิดย่อย คือลูกเสือไฟแอฟริกาแรกเกิดมีน้ำหนักประมาณ 180–235 กรัม (6.3–8.3 ออนซ์) แต่มีการเจริญเติบโตและพัฒนาการอย่างรวดเร็วเมื่อเปรียบเทียบกับแมวหรือเสือขนาดเล็กชนิดอื่น โดยมีตัวหนึ่งเติบโตได้จนถึงมีความยาว 40 เซนติเมตร (16 นิ้ว) ภายในเวลา 16 วันนับตั้งแต่เกิด สะท้อนให้เห็นถึงพัฒนาการการเติบโตได้เป็นอย่างดี ตาจะเปิดภายในเวลาหนึ่งสัปดาห์ และจะหย่านมเมื่ออายุได้ 6–8 สัปดาห์ ตัวผู้จะเข้าสู่วัยเจริญพันธุ์เมื่ออายุได้ 18 เดือน ขณะที่ตัวเมีย 11 เดือน แม่เสือไฟแอฟริกาจะมีช่วงเว้นระยะเวลาตั้งท้องกับการให้กำเนิดลูกประมาณ 75 วัน
มีอายุเต็มที่ในที่เลี้ยง 12 ปี แต่วงจรชีวิตและอายุขัยในธรรมชาติยังไม่เป็นที่ทราบโดยแน่ชัด
อเวนเจอร์ส: มหาศึกอัลตรอนถล่มโลก
อเวนเจอร์ส: มหาศึกอัลตรอนถล่มโลก () เป็นภาพยนตร์แนวซูเปอร์ฮีโรจากประเทศสหรัฐอเมริกา ออกฉายเมื่อ พ.ศ. 2558 ดัดแปลงจากทีมซูเปอร์ฮีโรอเวนเจอร์สในหนังสือการ์ตูนมาร์เวลคอมิกส์ ผลิตโดยมาร์เวลสตูดิโอส์ และจัดจำหน่ายโดยวอลท์ดิสนีย์สตูดิโอโมชั่นพิคเจอร์ส เป็นภาคต่อของ"ดิ อเวนเจอร์ส"ที่ออกฉายเมื่อ พ.ศ. 2555 และเป็นภาพยนตร์ลำดับที่ 11 ในจักรวาลภาพยนตร์มาร์เวล เขียนบทและกำกับโดยจอส วีดอน และมีนักแสดงจำนวนมากร่วมแสดง ได้แก่ โรเบิร์ต ดาวนีย์ จูเนียร์, คริส เฮมส์เวิร์ธ, มาร์ค รัฟฟาโล, คริส อีวานส์, สการ์เลตต์ โจแฮนสัน, เจเรมี เรนเนอร์, ดอน ชีเดิล, อารอน เทเลอร์-จอห์นสัน, เอลิซาเบธ โอลเซน, พอล เบตตานี, โคบี สมัลเดอร์ส, แอนโธนี แมคกี, เฮย์ลีย์ แอตเวลล์, ไอดริส เอลบา, สเตลแลน สคาร์สการ์ด, เจมส์ สเปเดอร์, และ แซมวล แอล แจ็กสัน ในภาคนี้ทีมอเวนเจอร์สจะต้องต่อสู้กับอัลตรอน ปัญญาประดิษฐ์ที่มุ่งหวังทำลายมนุษย์ให้หมดจากโลก
กำหนดการสร้างภาพยนตร์ภาคต่อเรื่องนี้มีการประกาศขึ้นเป็นครั้งแรกเมื่อพฤษภาคม พ.ศ. 2555 หลังจากภาพยนตร์"ดิ อเวนเจอร์ส"ออกฉายและประสบความสำเร็จ โดยวีดอนผู้ซึ่งกำกับภาพยนตร์ภาคแรกได้รับเชิญกลับมากำกับภาคต่อนี้อีกครั้งซึ่งเป็นข่าวประกาศเมื่อสิงหาคมปีเดียวกัน ต่อมาในเดือนเมษายน พ.ศ. 2556 วีดอนได้เขียนบทฉบับร่างเสร็จสมบูรณ์ และได้ดำเนินการคัดเลือกนักแสดงในเดือนมิถุนายนปีเดียวกัน โดยมีดาวนีย์กลับมาทำสัญญารับบทเดิมอีกครั้ง กองถ่ายรองได้เริ่มการถ่ายทำล่วงหน้าไปก่อนตั้งแต่เดือนกุมภาพันธ์ พ.ศ. 2557 ในประเทศแอฟริกาใต้ ส่วนกองถ่ายหลักได้เริ่มการถ่ายทำอย่างเป็นทางการตั้งแต่เดือนมีนาคมถึงสิงหาคมปีเดียวกัน โดยส่วนใหญ่ถ่ายทำที่สตูดิโอเชพเพอร์ตันในเซอร์รีย์ ประเทศอังกฤษ และฉากเสริมอีกบางฉากถ่ายทำที่อิตาลี เกาหลีใต้ บังคลาเทศ นครนิวยอร์ก และอีกหลายสถานที่ในประเทศอังกฤษ หลังจากนั้นในช่วงโพสท์โปรดักชันยังได้รับการทำให้กลายเป็นภาพยนตร์สามมิติ และมีฉากที่เป็นเทคนิกภาพพิเศษกว่า 3,000 ฉาก
"อเวนเจอร์ส: มหาศึกอัลตรอนถล่มโลก"ออกฉายครั้งแรกที่ลอสแอนเจลิสเมื่อ 13 เมษายน พ.ศ. 2558 และออกฉายทั่วประเทศสหรัฐอเมริกาเมื่อ 1 พฤษภาคม พ.ศ. 2558 ในระบบปกติ สามมิติ และไอแม็กซ์สามมิติ ได้รับคำวิจารณ์จากนักวิจารณ์โดยรวมอยู่ในทางบวก และทำรายได้ทั่วโลกไปกว่า 1.4 พันล้านดอลลาร์สหรัฐ ทำให้ภาพยนตร์เรื่องนี้กลายเป็นภาพยนตร์ที่ทำรายได้สูงสุดเป็นลำดับที่ 7 ตลอดกาล และสูงสุดลำดับที่ 4 ในปี พ.ศ. 2558 ภาคต่อคือ "" มีกำหนดออกฉายในวันที่ 4 พฤษภาคม พ.ศ. 2561 และยังมีภาคที่ 4 ที่ยังไม่กำหนดชื่อ ซึ่งมีกำหนดออกฉายในวันที่ 3 พฤษภาคม พ.ศ. 2562
มนุษย์มดมหากาฬ
มนุษย์มดมหากาฬ () เป็นภาพยนตร์ซูเปอร์ฮีโรอเมริกัน ในปี ค.ศ. 2015 ที่สร้างจากหนังสือการ์ตูนของมาร์เวลเรื่อง "แอนต์-แมน" สร้างโดยมาร์เวลสตูดิโอส์ ภาพยนตร์เข้าฉายในสหรัฐอเมริกา วันที่ 17 กรกฎาคม ค.ศ. 2015 และเข้าฉายในประเทศไทยในวันที่ 16 กรกฎาคม ปีเดียวกัน
ปี ค.ศ. 1989 แฮงก์ พิม นักวิทยาศาสตร์ ลาออกจากหน่วย S.H.I.E.L.D. หลังพบว่ามีความพยายามในการเลียนแบบเทคโนโลยี "แอนต์-แมน" ที่เขาสร้างขึ้น แฮงก์รู้สึกว่าเทคโนโลยีนี้เป็นอันตรายและตั้งใจจะเก็บซ่อนไว้
ยุคปัจจุบัน โฮป แวน ไดน์ ลูกสาวของแฮงก์และดาร์เรน ครอส อดีตลูกศิษย์ของแฮงก์บีบให้แฮงก์ออกจากบริษัทของตัวเอง ครอสใกล้จะพัฒนาเทคโนโลยี "เยลโลว์แจ็คเก็ต" ซึ่งเหมือนกับแฮงก์ได้สำเร็จ ซึ่งทำให้แฮงก์เป็นกังวลอย่างมาก
หลังถูกปล่อยตัวออกจากเรือนจำ สก็อตต์ แลงค์ย้ายมาอยู่กับอดีตเพื่อนในเรือนจำ ลูอิส แลงค์ไปเยี่ยมแคสซี ลูกสาว โดยที่อดีตภรรยา แม็กกีและคู่หมั้น แพ็กซ์ตันไม่ต้อนรับ เนื่องจากแลงค์ไม่เลี้ยงดูลูกสาวเพราะไม่มีงานทำ แลงค์จึงยอมร่วมมือกับลูอิสและเพื่อน เดฟและเคิร์ท เข้าปล้นบ้านหลังหนึ่ง แลงค์เปิดตู้นิรภัยและพบชุด ๆ หนึ่งซึ่งเขานำกลับมาด้วย เมื่อลองสวมชุด แลงค์ลองกดปุ่มทำให้ชุดย่อส่วนลงจนขนาดเท่าแมลง ด้วยความตระหนก แลงค์รีบนำชุดไปคืนที่บ้านหลังเดิม แต่ถูกตำรวจจับ ต่อมาแฮงก์ เจ้าของบ้านหลังนั้นมาเยี่ยมแลงค์และแอบนำชุดให้แลงค์ใส่หนีออกมา
แฮงก์ ผู้ซึ่งเป็นคนต้นคิดให้แลงค์เข้าไปขโมยชุด ต้องการให้แลงค์เป็นแอนต์-แมนคนใหม่เพื่อเข้าไปขโมยชุดเยลโลว์แจ็คเก็ตของครอส โฮปซึ่งรู้เจตนาที่แท้จริงของครอสยอมช่วยแฮงก์ฝึกทักษะต่าง ๆ ให้แลงค์ ต่อมาแลงค์พบว่าความสัมพันธ์ที่ห่างเหินระหว่างแฮงก์กับโฮปมาจากการที่เจเน็ท หรือ วอสพ์ ภรรยาของแฮงก์และแม่ของโฮป หายไปในมิติควอนตัมหลังพยายามปลดมิสไซล์ของโซเวียต แฮงก์จึงเตือนแลงค์ว่าห้ามปรับปรุงชุดโดยเด็ดขาด แฮงก์และโฮปส่งแลงค์ไปโจรกรรมอุปกรณ์ที่จำเป็นที่สำนักงานใหญ่ของอเวนเจอร์ส แลงค์สู้กับแซม วิลสัน (ฟอลคอน) ก่อนจะหนีไปได้
ครอสพัฒนาชุดเยลโลว์แจ็คเก็ตได้สำเร็จและเตรียมเปิดตัวที่บริษัทของแฮงก์ แลงค์และลูกทีมจึงลอบเข้าไปในงานเปิดตัว พวกเขาทำลายเซิร์ฟเวอร์และติดตั้งระเบิด แต่ถูกครอสจับได้พร้อมกับแฮงก์และโฮป ครอสเปิดเผยว่าตนพัฒนาชุดเยลโลว์แจ็คเก็ตเพื่อนำไปขายให้กลุ่มไฮดรา แลงค์หนีออกมาได้และร่วมกับแฮงก์และโฮปสู้กับคนของไฮดรา ก่อนจะไล่ตามครอสที่หลบหนีไปพร้อมกับชุดเยลโลว์แจ็คเก็ต ด้านแฮงก์ที่ถูกยิงบาดเจ็บและโฮปขยายพวงกุญแจรถถังและใช้หนีออกจากตึกบริษัทก่อนระเบิดจะทำงาน
ครอสสวมชุดเยลโลว์แจ็คเก็ตและสู้กับแลงค์ ก่อนจะจับแคสซีและแพ็กซ์ตันเป็นตัวประกัน แลงค์จึงต้องใช้วิธีย่อส่วนตัวเองลงไปเรื่อย ๆ เพื่อเจาะเข้าชุดของครอสและทำลายวงจรภายใน ทำให้ครอสถูกย่อส่วนจนตาย แลงค์ถูกย่อส่วนลงไปเรื่อย ๆ จนติดอยู่ในมิติควอนตัม ก่อนจะปรับปรุงชุดและกลับมาเป็นปกติ เมื่อเห็นวีรกรรมของแลงค์ แพ็กซ์ตันจึงช่วยให้แลงค์พ้นคดี ด้านแฮงก์ซึ่งรู้ว่าแลงค์หนีออกมาจากมิติควอนตัมได้ คิดว่าเจเน็ทน่าจะยังมีชีวิตอยู่ ในตอนจบ ลูอิสบอกแลงค์ว่ามีคนตามหาตัวแลงค์อยู่
ก่อนภาพยนตร์จะจบ แฮงก์พาโฮปไปดูชุดต้นแบบของ "วอสพ์" ในฉากหลังเครดิต วิลสันและสตีฟ โรเจอส์ (กัปตันอเมริกา) ช่วยบัคกี แต่ติดต่อกับโทนี สตาร์กไม่ได้เพราะติดเรื่อง "กฎหมายลงทะเบียน" วิลสันจึงบอกว่าเขารู้ว่าใครจะช่วยได้
วอลเลย์บอลหญิงชิงแชมป์เอเชีย 1989
วอลเลย์บอลหญิงชิงแชมป์เอเชีย 1989 () เป็นการแข่งขันวอลเลย์บอลหญิงระดับทวีปเอเชียครั้งที่ 5 และยังเป็นการแข่งขันครั้งแรกที่เริ่มใช้การจัดการแข่งขันหมุนเวียน 2 ปี โดยการแข่งขันจัดขึ้นระหว่างวันที่ 30 กันยายน - 8 ตุลาคม พ.ศ. 2532(ค.ศ.1989) ที่ประเทศฮ่องกง (ในการปกครองของอังกฤษ) มีทีมเข้าแข่งขันทั้งหมด 10 ทีม มีสนามแข่งขัน 1 สนาม โดยจีน สามารถคว้าแชมป์ไปครองเป็นสมัยที่ 3 และ 2 ปีซ้อนติดกันอีกด้วย
เซนต์วินเซนต์แลนด์โซบิวทิฟูล
เซนต์วินเซนต์แลนด์โซบิวทิฟูล ( – เซนต์วินเซนต์ดินแดนอันสวยงาม) เป็นชื่อของเพลงชาติของเซนต์วินเซนต์และเกรนาดีนส์ สำหรับเพลงก็อดเซฟเดอะควีน ยังคงมีการใช้ในฐานะเพลงสรรเสริญพระบารมี.
เซนต์วินเซนต์แลนด์โซบิวทิฟูล ประพันธ์ขึ้นเมื่อปี ค.ศ. 1967 , และ ประกาศใช้เป็นเพลงชาติอย่างเป็นทางการเมื่อ ค.ศ. 1979 ประพันธ์บทร้อง โดย Phyllis Joyce McClean Punnett และ เรียบเรียงทำนอง โดย โจเอล เบอร์แทรม มิเกล (Joel Bertram Miguel).
คิม ฮยัง-กี
คิม ฮยัง-กี (, ) เป็นนักแสดงจากประเทศเกาหลีใต้
คิม ฮยัง-กี เกิดวันที่ 9 สิงหาคม 2543 ได้เข้าสู่วงการบันเทิงเมื่อปี 2549 ได้แสดงภาพยนตร์เรื่อง Hearty Paws เป็นเรื่องแรก ต่อมาได้ละครเรื่อง Salt Doll เป็นเรื่องแรก รับบทเป็น มิน ฮานา 
ฮยัง-กีกำลังศึกษาอยู่ที่ โรงเรียนมัธยมยงอินฮงชอน ประเทศเกาหลีใต้
เจนี่
เจนี่ (, ) หรือมีชื่อจริงว่า บย็อน ซึง-มี (, ) เป็นนักแสดง หรือ นักร้อง จากประเทศเกาหลีใต้2006 
2007
ทางแยกต่างระดับหนองไม้แดง
ทางแยกต่างระดับหนองไม้แดง () เป็นชุมทางต่างระดับแห่งหนึ่งในจังหวัดชลบุรี เป็นจุดตัดระหว่างถนนสุขุมวิท (ทางหลวงแผ่นดินหมายเลข 3 และหมายเลข 34) กับทางหลวงแผ่นดินหมายเลข 361 ตั้งอยู่ในตำบลคลองตำหรุ อำเภอเมืองชลบุรี จังหวัดชลบุรี
คัง ชานฮี
คัง ชาน-ฮี (เกิด 17 มกราคม 2543) เป็นที่รู้จักกันดีในชื่อ ชานนิ (Chani) เป็นนักแสดงและนักร้องเกาหลีใต้ เขาเริ่มอาชีพของเขาในฐานะนักแสดงเด็กที่โดดเด่นในละครโทรทัศน์ Can You Hear My Heart (2011) และ The Queen's Classroom (2013) ในปี 2015 เขาได้เริ่มเป็นส่วนหนึ่งของทีมพรีเดบิวต์ ภายใต้ FNC Entertainment "Neoz School" เป็นสมาชิกคนหนึ่งของกลุ่มแรกเรียกว่า NEOZ เขาเดบิวต์ในเดือนตุลาคม 2016 กับวง SF9 ในซิงเกิ้ล "Fanfare"
รถไฟฟ้าปารีส สาย 3
รถไฟฟ้าปารีส สาย 3 () เป็นหนึ่งใน 16 เส้นทางของรถไฟฟ้าปารีส วิ่งจากสถานีปงเดอเลอวาลัวไปยังสถานีกาลีเยนี เปิดให้บริการในปี พ.ศ. 2447 โดยมีสายย่อยชื่อว่า สาย 3 (2) (3bis)
ระยะทาง สถิติผู้โดยสาร 87.6 ล้านคน ซึ่งมากเป็นอันดับที่ 9 ในระบบ
คิม จี-ฮุน (นักแสดงเกิด พ.ศ. 2543)
คิม จี-ฮุน (, ) เป็น นักร้อง และ นักแสดงจากประเทศเกาหลีใต้ เขาได้เริ่มอาชีพโดยการเป็นนักแสดงเด็ก ปัจจุบันเป็นสมาชิกของ ทีอาร์ซีเอ็นจี (TRCNG)
2013: Green Rain ของ ชายนี่
รวมพลคนลูกทุ่งเงินล้าน
รวมพลคนลูกทุ่งเงินล้าน เป็นภาพยนตร์ไทยที่ออกฉายในปี พ.ศ. 2556 ผลงานของ เอ็ม พิคเจอร์ส และ วิทยา ศุภพรโอภาส กำกับภาพยนตร์โดย กัลป์ หงษ์รัตนาภรณ์
โดยเป็นภาพยนตร์ที่รวบรวมศิลปินนักร้องลูกทุ่งชื่อดังไว้มากมาย มาแสดงในภาพยนตร์เรื่องเดียวกัน เป็นงานภาคต่อจากภาพยนตร์เรื่อง มนต์เพลงลูกทุ่ง เอฟ.เอ็ม.
ณ วัดห่างไกลในชนบท พระทศพลชักชวนให้คนลูกทุ่งรวมกันทำบุญทอดผ้าป่า คนลูกทุ่งทั่วไทยทั้งรุ่นใหญ่และรุ่นเล็ก
จึงรวมตัวกันเพื่อผ้าป่ามหากุศลอย่างที่ไม่เคยมีมาก่อน แต่แล้วระหว่างเดินทางได้รักสามเส้าขึ้นมาระหว่างหนุ่มไผ่
ที่ยังอกหักไม่หายจากหญิงลี นักร้องสาวเซ็กซี่ โดยมีสาวน้อยน่ารักแสนซน เปาวลี 
แอบเฝ้ามองอยู่ห่างๆ รวมไปถึงคู่กัดอย่าง นักร้องรุ่นใหญ่ อาภาพร กับ สุนารี ซึ่งคนลูกทุ่งต้องร่วมมือกับ
สองมือปราบคู่ปรับได้แก่ หมวดยิ่งยง กับ จ่าเสริมเวช ที่ติดตามมาด้วย เพื่อตามจับโจรพันหน้า เอกชัย ศรีวิชัย
ที่ออกจากคุกมาและ
กลับมาเพื่อล้างแค้นที่ถูกจองจำถึง 12 ปี โดยแฝงตัวมาบนรถเพื่อหวังขโมยเงินล้านและลอบวางระเบิดรถ
เมื่อโจรพันหน้าปรากฏตัว เงินทำบุญกว่าล้านบาท ได้อันตรธานหายไป คนลูกทุ่งต้องสามัคคีกันเพื่อตามจับโจรพันหน้าและนำเงินล้านคืนมา...
กลุ่มอาการทารกในครรภ์ได้รับแอลกอฮอล์
กลุ่มอาการทารกในครรภ์ได้รับแอลกอฮอล์ () เป็นชุดของความบกพร่องทางร่างกายและจิตใจที่เกิดกับทารกในครรภ์มารดาที่ดื่มแอลกอฮอล์เป็นปริมาณมากระหว่างตั้งครรภ์ แอลกอฮอล์สามารถผ่านรกไปถึงทารก ทำให้การเจริญเติบโตช้าลง น้ำหนักน้อย มีลักษณะเฉพาะเห็นได้จากใบหน้า สมองและเซลล์ประสาทถูกทำลาย ซึ่งอาจทำให้มีปัญหาทางพฤติกรรมและทางจิตได้ รวมทั้งอาจทำให้เกิดความผิดปกติอื่นๆ ทางร่างกาย
FAS เป็นสาเหตุที่พบบ่อยมากอย่างหนึ่งของภาวะสติปัญญาบกพร่องในประเทศทางตะวันตก ความชุกของ FAS ในสหรัฐอเมริกาและยุโรปอยู่ที่ประมาณ 0.2-2 ใน 1000 การเกิดมีชีพ ทั้งนี้ไม่ควรสับสน FAS กับ Fetal Alcohol Spectrum Disorder หรือ FASD (กลุ่มของโรคที่เกี่ยวข้องกับทารกในครรภ์ได้รับทางแอลกอฮอล์ ที่มีลักษณะความรุนแรงหลากหลาย (เป็น spectrum) ) ซึ่งนับรวมโรคหลายโรครวมถึง FAS ด้วย กลุ่มโรคนี้ทั้งหมดพบได้ 1% ของการเกิดมีชีพในสหรัฐอเมริกา (ประมาณ 10 ใน 1000 การเกิดมีชีพ) ประมาณการณ์กันว่าในการดูแลผู้ป่วย FAS คนหนึ่งตลอดชีวิต จะมีค่าใช้จ่ายทั้งด้านการแพทย์และด้านสังคมสูงสุดถึง 800,000 เหรียญสหรัฐฯ (ประมาณ 25 ล้านบาท) ผลสำรวจผู้ตั้งครรภ์ในสหรัฐอเมริกาพบว่าผู้ตั้งครรภ์ 10-15% ยังดื่มแอลกอฮอล์อยู่ และเกือบ 30% เคยดื่มแอลกอฮอล์อย่างน้อยครั้งหนึ่งระหว่างตั้งครรภ์ ปัจจุบัน Surgeon General of the United States, British Department of Health และ Australian Government National Health and Medical Research Council แนะนำตรงกันว่าผู้ตั้งครรภ์ควรงดดื่มแอลกอฮอล์เด็ดขาดตลอดการตั้งครรภ์
มีการทำระบบวินิจฉัยขึ้นในในอเมริกาเหนือหลายระบบ
อีเซเอ 3
อีเซเอ 3 เป็นรถไฟความเร็วสูงของด็อยท์เชอบาน ประเทศเยอรมนี แบ่งเป็น 2 รุ่น คือรุ่น 403 และรุ่น 406 ซึ่งรู้จักกันในชื่อ อีเซเอ 3 และ อีเซเอ 3เอ็ม ตามลำดับ ผลิตโดยซีเมนส์